20 godina Putina – Srbija i Rusija između mita i stvarnosti | Talas.rs\nDa li je partnerstvo Moskve i Beograda u očuvanju teritorijalnog integriteta i suvereniteta Srbije koštalo građane Srbije prodaju NIS-a ispod tržišne cene?\nBratska i prijateljska, uvek na našoj strani, ona koja nas štiti i čuva u svetu, niko ne sme da nas dira dokle god je ona sa nama, mi njoj nikada nećemo uvesti sankcije.\nOdnosima Srbije i Rusije u domaćoj javnosti često se pristupa emotivno i senzacionalno kroz sliku Vladimira Putina, dok skoro nikada ne može da se pročita činjenična analiza odnosa dve zemlje.\nNeka od pitanja koja ostaju bez odgovora jesu na čemu počiva saradnja Srbije i Rusije, koji su dometi te saradnje, koliko su odnosi interesni a koliko prijateljski, i najzad koja je cena koju Srbija plaća u ime podrške Rusije za pitanje Kosova.\nFaze u odnosima Srbije i Rusije\nOd raspada Jugoslavije i Sovjetskog saveza, odnosi se mogu podeliti u tri faze, od kojih dve spadaju u period vlasti Vladimira Putina.\nPrva faza u odnosima trajala je od početka sukoba u bivšoj Jugoslaviji i dalje kroz poslednju deceniju dvadesetog veka. Tada je u Rusiji postojao strah od mogućeg sličnog scenarija s obzirom da su se i Rusi suočavali sa raspadom države nakon završetka Hladnog rata.\nU tom periodu postojao je smanjeni angažman Rusije na Balkanu zbog unutrašnjih problema u Rusiji, ali i zbog traženja novog mesta u post-hladnoratovskom poretku. Bez svoje nekadašnje pozicije u bipolarnom svetu, oslabljena, Rusija je izbegavala direktno konfrontiranje sa Zapadom što pokazuje i podrška koju je Rusija dala u UN za uvođenje sankcija Saveznoj Republici Jugoslaviji.\nJugoslovenska kriza i uloga Rusije\nIpak, kriza u Jugoslaviji poslužila je Rusiji da povrati svoju međunarodnu ulogu time što bi bila konsultovana oko najvažnijih pitanja koja bi se našla u Savetu bezbednosti UN. Slabost Rusije se pokazala već prilikom ratne krize u Bosni i Hercegovini, dok je ruska politika tokom krize na Kosovu bila totalni fijasko, kako ističe Dimitar Bečev.\nVraćajući svoj položaj u svetu. Moskva sve do kraja devedesetih godina pokušava da neguje dobre odnose sa partnerima sa Zapada.\nPojedini analitičari uzimaju bombardovanje SRJ 1999. godine kao prekretnu tačku u odnosima Rusije i Zapada, gde se u Rusiji stekao utisak da je stvarni motiv intervencije na Kosovu bio da se Rusija zaplaši.\nPeriod vlade Zorana Đinđića – Srbija na Zapadu\nDruga faza u odnosima Srbije i Rusije započinje petooktobarskim promenama i dolaskom nove, pro-zapadne vlasti, kada je delovalo da je Rusija izgubila svog glavnog saveznika na Zapadnom Balkanu.\nTaj period traje jako kratko jer već ubistvom Zorana Đinđića dolazi do spoljnopolitičkog zaokreta na čelu sa nacionalno-konzervativno orijentisanim Vojislavom Koštunicom koji pokazuje više interesovanja za Rusiju.\nProdaja NIS-a u ime Kosova\nVeći zaokret Srbije ka Rusiji predstavlja potpisivanje energetskog sporazuma Beograda i Moskve koji je sklopljen svega mesec dana pre jednostranog proglašenja kosovske nezavisnosti. Tada je 51% državne kompanije NIS preneto u ruke ruskog Gazprom Njefta, daleko ispod tržišne vrednosti.\nZauzvrat, Srbija je dobila neformalno obećanje od Rusije da će biti uključena u gasovod Južni tok kako bi Srbija osigurala svoju energetsku stabilnost, ali taj projekat nikada nije realizovan. Ruski Gazprom je ovim sporazumom za 400 miliona evra, uz obavezu investiranja od 500 miliona evra, dobio prava na istraživanje i korišćenje domaćih rezervi nafte i gasa vrednih čak sedam milijardi evra.\nDa su politički odnosi između Rusije i Srbije dobili zamah od 2008. godine najbolje govori broj poseta ruskih zvaničnika Beogradu i obrnuto. Od tada do 2015. godine dva ruska predsednika, premijer i ministar spoljnih poslova Rusije posetili su Srbiju čak osam puta, dok su zvaničnici iz Srbije boravili u Moskvi devet puta. Istim intezitetom se nastavila saradnja sve do danas, a predsednik Srbije će već sledeće nedelje biti u još jednoj poseti kod predsednika Putina.\nUtisak je da su srpski zvaničnici neretko odlazili u posete ruskom predsedniku uoči održavanja izbora u Srbiji kako bi obezbedili podršku kod pro-ruskog i nacionalističkog dela biračkog tela\nUtisak je da su srpski zvaničnici neretko odlazili u posete ruskom predsedniku uoči održavanja izbora u Srbiji kako bi obezbedili podršku kod pro-ruskog i nacionalističkog dela biračkog tela.\nMnogi naučnici i eksperti koji se bave Rusijom vide Srbiju kao ruski poligon u Evropi za Putinovo pokazivanje moći i odmeravanje snaga sa Zapadom u ovom delu sveta.\nTome svedoči i poseta Vladimira Putina Beogradu 2014. godine kada je u Beogradu organizovana vojna parada u trenutku zategnutih odnosa Evropske unije i Rusije zbog ruske aneksije Krima. Ta poseta je u tom trenutku, zajedno sa vojnom paradom, bila nezgodna za Srbiju zbog evropskog puta, što je pokazalo i odsustvo jasne spoljnopolitičke orijentacije Srbije.\nŠta su interesi Srbije?\nRusija, kao i svaka velika sila, projektuje uticaj u skladu sa svojim interesima. Međutim, ono što je danas mnogo važnije pitanje jeste šta su interesi Srbije i da li vlasti u Srbiji u ime tih interesa velikodušno otvaraju prostor za širenje takvog uticaja ili su njeni interesi na drugoj strani.\nPostoji nekoliko sfera ruskog uticaja koji se mogu primetiti u Srbiji: na polju energetike, bezbednosti i odbrane, ekonomije, a najvažniji je politički uticaj. Dodatan uticaj koji Rusija vrši preko svog portala Sputnjik ogleda se u oblasti kreiranja javnog diskursa.\nSrbija je ekonomski vezana za EU, a ne za Rusiju\nPolitički uticaj je najprisutniji u Srbiji i on najviše počiva na poziciji koju Rusija imao kao stalna članica Saveta bezbednosti UN, kao i na istorijskoj i religioznoj povezanosti dva naroda. Uprkos intezivnim diplomatskim aktivnostima, saradnji vladajućih stranaka i energetskoj zavisnosti od Rusije, Srbija je ekonomski snažno vezana za EU. Ona zauzima prvo mesto na listi trgovinskih partnera Srbija, ali i celog regiona Zapadnog Balkana koji 73% svoje trgovinske razmene ima upravo sa EU, dok je udeo Rusije svega 4,8%.\nUkoliko bismo zanemarili trgovinu u energetskom sektoru, uloga Rusije je još manja, dok su ruske investicije u Srbiji u periodu od 2005. do 2013. godine iznosile svega 4,5% ukupnih stranih investicija.\nKoji su dometi ruske politike u Srbiji?\nUprkos nastojanju da širi svoj uticaj gde može, Rusija bi trebalo da je svesna svojih ograničenja u našem regionu i u Srbiji koja geografski, ekonomski i kulturno pripada Evropi. Jedina strategija koja postoji kada je reč o odnosu Rusije prema Srbiji jeste zamrzavanje sporova i održavanje statusa quo. Na taj način Rusija sebi osigurava da neka zemlja sa nerešenim pitanjem, u ovom slučaju to je odnos Srbije prema Kosovu, neće moći da postane deo NATO-a.\nZa posebnu analizu srpsko-ruskih odnosa bilo bi pitanje ruske popularnosti u Srbiji uprkos tome što i sami građani Srbije radije odlaze da žive na Zapad nego u Rusiju. Da li ste nekad čuli nekog u svom okruženju da je u potrazi za boljim životom otišao u Rusiju?\nZašto je onda Rusija popularnija od nekih drugih država u odnosu na koje Srbija ima više interesa? Jedno od tumačenja moglo bi da se nađe u tome da države sa većinski pravoslavnim stanovništvom imaju više šanse u građenju svoje slike u Srbiji.\nS obzirom da mnogi Srbi na Rusiju gledaju kao na starijeg brata koji se ’zaštitnički’ odnosi po pitanju Kosova, ruska vojna moć i snaga lidera Putina moguće doprinose pozitivnoj slici Rusije u Srbiji.


Sutra u Zrenjaninu javno posmatranje pomračenja Sunca\nObjavljeno 19.03.2015. u 16h\nUdruženje astronoma Zrenjanina „Milutin Milanković“, Udruženje nastavnika prirodnih nauka i OCD „Most na suvom“ organizovaće sutra manifestaciju „Daj nam Sunca!“ u nekoliko osnovnih škola i pored gradskog jezera.\nSutra će se odigrati najveće pomračenje Sunca u poslednjih 16 godina, a posetioci manifestacije moći će teleskopima da posmatraju zaklanjanje 50 odsto Sunčevog diska.\nManifestacija će biti organizovana na nekoliko lokacija sa kojih će pomračenje moći da se posmatra. Pored lokaliteta u blizini gradskog jezera gde mogu da dođu svi Zrenjaninci koji žele da prisustvuju ovom nesvakidašnjem događaju, posmatranje je organizovano i u osnovnim školama „Petar Petrović Njegoš“, „Dr Jovan Cvijić“, „Sonja Marinković“ i „Servo Mihalj“.\n– U cilju da se među osnovcima, srednjoškolcima i građanstvom popularizuju astronomija i fizika, organizovano je posmatranje kroz teleskope i bezbedonosne maske. Posmatranjem maketa sistema planeta, posetioci će moći da uz stručni nadzor astronoma i profesora fizike i drugih prirodnih nauka saznaju nešto više o kosmičkim pojavama, saopštili su organizatori.\nManifestacija će trajati od 8 do 13 časova na svim navedenim lokacijama.\nJoš se sećamo kako je pomračenje Sunca 1999. godine…\nTagovi:fizika, nauka, pomračenje Sunca, teleskopi\nRekordan broj ljubitelja nauke na ovogodišnjoj manifestaciji „Noć istraživača“ (16 SLIKA)


"Hitno da se objavi šta je uzrok smrti Cvijana i zašto se ćutalo" | Politika | Direktno\n16. 03. 2021. 15:23 17\n"Hitno da se objavi šta je uzrok smrti Cvijana i zašto se ćutalo"\nU izjavi agenciji Beta, Tadić je rekao da je za smrt Cvijana saznao tek u ponedeljak, pošto je preko obdukcijskog izveštaja objavljeno da je on umro još 2018. godine. Ukazao je da je "neverovatno i krajnje simptomatično" da to nigde nije objavljeno već tri godine.\n- Šta god da je uzrok njegove smrti, nedopustivo je da živimo u državi u kojoj je moguće da ljudi prosto nestaju i da se tek nakon tri godine saznaje da je mrtav bivši generalni sekretar Predsedništva iz vremena mog mandata, poslanik i funkcioner SNS-a, a potom i otvoreni protivnik režima Aleksandra Vučića - rekao je Tadić i dodao:\n- Ovaj slučaj podseća na najmračnije trenutke naše političke istorije. Čak i da je umro prirodnom smrću, nezamislivo je da to ne bi bilo objavljeno da je on i u vreme smrti ostao istaknuti poslanik i funkcioner SNS-a i privržen ovom režimu. U tom smislu, ovo je jeziva poruka svima da ukoliko se okrenu protiv ovog režima, jednostavno ih može "pojesti mrak" - rekao je bivši predsednik Srbije.\nTadić je dodao da bi, budući da je predsednik Advokatske komore Beograda Jugoslav Tintor izjavio da su nakon provere u matičnoj službi saznali da je Cvijan preminuo 5. januara 2018, a objavljeni odgovor tužilaštva navodi da su troškovi obdukcije isplaćeni tek u novembru te godine, u tom izveštaju moralo da bude navedeno i kada je izvršena obdukcija i da li je obavljena na ekshumiranom telu.\n- Nakon ovog saznanja, nameće se pitanje da li je i ovo deo te zanimljive nedelje koju je Vučić najavljivao iz Abu Dabija, ponovo se više ponašajući kao direktor nekog morbidnog cirkusa, a ne predsednik normalne države - rekao je Tadić.\nVladimir Cvijan, rođjen 1976. godine, a diplomirao na Pravnom fakultetu 1999, bio je od 2004. godine konsultant za poslove stručne analize iz oblasti prava za potrebe kabineta predsednika Borisa Tadića i sekretar Pravnog saveta predsednika Srbije.\nDemokratska stranka Boris Tadić Vladimir Cvijan\nNijedna TV sa nacionalnom frekvencijom ne emituje naučno-obrazovni program\nZbog „helikopterskog novca“, Srbija krizu dočekuje sa 2 milijarde evra manje


10 najboljih hotela koji primaju kućne ljubimce - Inčon\nHoteli koji dozvoljavaju kućne ljubimce - Inčon, Južna Koreja\nHoteli koji primaju kućne ljubimce - Inčon\n13 od 906 objekata odgovara vašim filterima. Obriši sve filtere\nBr. 1 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 2 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 3 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 4 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 5 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 6 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 7 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 8 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 9 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 10 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 11 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 12 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 13 od 13 – objekti sa najboljim odnosom cena/kvalitet – Hoteli koji primaju kućne ljubimce - Inčon\nBr. 56 od 310 – noćenje s doručkom – Inčon


Jeremić: Izvinjavam se, nisam dobio tačnu informaciju – Dnevni Magazin\nJeremić: Izvinjavam se,…\n“Izgleda da nisam dobio tačnu informaciju i zbog toga se izvinjavam”, naveo je Jeremić na svom Tviter nalogu, a ovaj tvit odnosi se na prethodnu njegovu objavu u kojoj je pisalo da su “sinoć dvojica istaknutih balkanskih političara nakon večere sa izaslanikom EU otišli na pivo u bar u Berlinu – kao što i priliči prijateljima. Šta li su razgovarali?”.\n“Ako sam bio sa Kurtijem, ja od večeras nisam više predsednik Srbije”, rekao je Vučić.\n“Ako im se od Milice Vučić učinio Aljbin Kurti, ja im čestitam”, rekao je predsednik.\n“A ja ne tražim da neko ko je bezbroj puta lagao kaže da će odustati od politike zbog još jedne laži, samo molim da kaže izvini, ne meni, mojoj porodici ili Milici, već javnosti zbog tih laži”, rekao je Vučić odgovarajući na pitanja novinara nakon obraćanja javnosti.\nTeorija zelene linije: Ovako možete da znate ko je “glavni” u vezi (video)\nZastave Ukrajine i Rusije zabranjene u Berlinu, Kijev poručuje da je “šokiran odlukom”


Opština Surčin obeležila svoju slavu, Sveti kralj Stefan Dečanski | INFO 24\nPredsednik opštine Stevan Šuša rekao je da Surčin slavi slavu od 24. novembra 2003. godine kada je na današnji dan zvanično formirana ta opština u kojoj se trenutno izvode veliki kapitalni projekti među kojima je najvažniji obilaznica oko Beograda.\nVeliki broj građana Surčina okupio se kako bi proslavili svoju slavu Sveti kralj Stefan Dečanski i 16 godina postojanja. Predsednik opštine Stevan Šuša kaže da iako najmlađa, Surčin je najperspektivnija opština u Beogradu.\nŠuša ističe da je najznačajniji projekat koji se realizuje na teritoriji njihove opštine obilaznica oko Beograda, odnosno deo auto-puta od Surčina do Obrenovca.\nIz opštine Surčin ističu da se u ovom trenutku izvode radovi na dva doma kulture, u Boljevcima i Dobanovcima, koji će biti gotovi do kraja godine, a u narednom periodu počeće i radovi na izgradnji nove zgrade opštine.\nMinistar unutrašnjih poslova, dr Nebojša Stefanović, posetio Rašku


Izrael je nastavio napade na pojas Gaze sa mora i iz vazduha, usmrtivši dvoje dece na severu i ranivši najmanje osam novinara, javlja BBC.\nProjektili su pogodili dve medijske kuće u kojima je povređeno nekoliko palestinskih novinara. Ranije u nedelju izraelska vojska je saopštila da su dve rakete sa palestinske teritorije pale na Izrael, nakon nekoliko sati primirja.\nMedijska kuća u Gazi se našla na udaru najpre oko 2 sata po lokalnom vremenu i potom je rečeno da je šest novinara ranjeno i da su zadobili manje i umerene povrede, kada su izraelski avioni pogodili TV Al Kuds u zgradma Šova i Husari u kvartu Rimal u gradu Gazi, kazao je zvaničnik Ministarstva zdravlja Ašraf al Kudra.\nU zgradi koju koristi ta televizija nekada je bio BBC , a još uvek je koristi Skaj njuz i ITN.\nZgrada je jako oštećena, novinari su evakusiani, a nakon toga su usledila su najmanje još dva udara na isto mesto.\nNa svom tviter nalogu, izraelska vojska je objavila da su mete koje je gađala “pozitivno identifikovane tokom višemesečnog obaveštajnog promatranja”. Palestinski zvaničnici su saopštili da su u granatiranju ubijene dve bebe iz iste porodice, javlja BBC.\nNekoliko sati ranije egipatski predsednik Muhamed Mursi rekao je da ima nekih nagoveštaja da bi uskoro mogao biti postignut prekid vatre između Izraela i Palestinaca u pojasu Gaze, ali nije dao nikakve čvrste garancije za to.\nEgipat je posredovao neformalnom prekidu vatre u oktobru, koji je tada propao, a sada zvaničnici te zemlje radi na novom dogovoru, navodi Rojters.\n"Postoje neke indikacije da ima mogućnosti za prekid vatre uskoro, ali mi nemamo čvrste garancije", kazao je Mursi na zajedničkoj konferenciji za novinare u Kairu sa turskim premijerom Tajipom Erdoganom.\nIzraelski TV kanal javio je da Izrael trenutno pregovara o prekidu vatre s Palestincima iz pojasa Gaze, koji bi trebalo da stupi na snagu i da dogovor podržavaju Turska, Katar, Egipat i SAD. Međutim, u kabinetu izraelskog premijera su porekli izveštaje da je Izrael poslao zvaničnika u Kairo da pregovora.\nSamo nekoliko sati ranije general major Tal Ruso, zadužen za južnu izraelsku komandu, na novinarsko pitanje da li je kopnena ofanziva mogućnost, odgovorio je "apsolutno".\nVisoki zvaničnici Hamsa su predstavili svoje uslove za prekid vatre na sastanku u Kairu. Oni su, između ostalog, tražili od Egipta da obezbedi da Izrael zaustavi ubistva lidera Hamsa.\nU međuvremenu je nekoliko stotina Izraelaca protestovalo u Tel Avivu protiv vojne operacije, zahtevajući momentalni prekid vatre.\nPrema podacima Hamasovog ministarstva zdravlja, do sada je u napadima Izraela na Gazu ubijeno 52 ljudi, od čega 11 dece, dok je 450 ljudi ranjeno od kako je Izrael započeo operaciju "Stub odbrane". Među ubijenima je osam militanata.\nNa izraelskoj strani poginulo je troje ljudi, a 18 je ranjeno, uključujući 10 vojnika. Izraelska armija je za četiri dana pogodila više od 950 meta.\nArapska liga najavila je da delagacija predvođena šefom te organizacije Nabilom al Arabijem sutra dolazi i posetu pojasu Gaze, u znak solidarnosti, nakon što je Mursi rekao da komunicira i s Izraelom i sa Palestincima.\nU nedelju u Izrael dolazi francuski šef diplomatije Loran Fabius koji će posetiti i Ramalu u sklopu napora da se okonča nasilje.


NAJAVA: Sastanak Sektorskog nadglednog odbora za sektor obrazovanja, zapošljavanja i socijalne politike – Joint EU\nHome / Aktuelnosti / NAJAVA: Sastanak Sektorskog nadglednog odbora za sektor obrazovanja, zapošljavanja i socijalne politike\nMinistarstvo rada i socijalnog staranja, u saradnji sa Kancelarijom za evropske integracije i Delegacijom Evropske unije u Crnoj Gori organizuje sjutra, 20. novembra 2019. godine, drugi sastanak Sektorskog nadglednog odbora za sektor obrazovanja, zapošljavanja i socijalne politike.\nSastankom Odbora će ko-predsjedavati Ljiljana Simović, generalna direktorica Direktorata za evropske integracije i fondove EU i visoki programski službenik za pomenuti sektor i Herman Špic (Hermann Spitz), rukovodilac sektora za saradnju u Delegaciji EU u Crnoj Gori.\nGlavne teme Sektorskog naglednog odbora će biti usmjerene na pregled trenutnog stanja u sprovođenju Programa EU i Crne Gore za zapošljavanje, obrazovanje i socijalnu zaštitu, čija vrijednost iznosi 18 miliona eura, statusu realizacije po podsektorima u dijelu javnih nabavki i ugovaranja, kao i dijelu koji se odnosi na predviđene aktivnosti i rezultate koji se žele postići do kraja 2022. godine, što predstavlja i krajnji rok za prihvatljivost troškova iz ovog Programa.\nPored predstavnika Delegacije EU u Crnoj Gori, Kancelarije za evropske integracije i Ministarstva rada i socijalnog staranja, Odboru će prisustvovati predstavnici resornih ministarstava uključenih u sprovođenje Programa, predstavnici vladinog i civilnog sektora, socijalni partneri i ostali relevantni subjekti u oblasti razvoja ljudskih resursa u Crnoj Gori.\nSastanak Odbora će se održati u Podgorici, u Hotelu CentreVille sa početkom u 12:45 časova.\nOvdje možete preuzeti dnevni red sastanka Sektorskog nadglednog odbora za sektor obrazovanja, zapošljavanja i socijalne politike: Dnevni red.pdf


Roming u regionu ukinut a roming paketi se i dalje nude\nDatum kreiranja: ponedeljak, 09 avgust 2021 08:09\nU jeku sezone godišnjih odmora i priprema za odlazak na letovanje, po navici posežemo za aktiviranjem različitih roming paketa usluga, a poučeni najčešće lošim iskustvima kada nakon letovanja dobijemo od operatora znatno uvećan račun.\nNaime, ako ste se ove sezone odlučili da letujete na primer u Crnoj Gori, nije vam potreban nikakav roming paket niti dodatak. Od 1.7.2021. godine počeo je da se primenjuje model "Roming kao kod kuće" u regionu Zapadnog Balkana, i odnosi se na usluge mobilnih operatora u Crnoj Gori, Bosni i Hercegovini, Severnoj Makedoniji, Albaniji i AP Kosovo i Metohiji.\nU praksi to znači da korisnik usluge mobilne telefonije može da troši SMS poruke i pozive koje ima u okviru svog paketa usluga slobodno i bez ograničavanja, i najvažnije BEZ DODATNE NAPLATE u navedenim državama. Sa druge strane, za internet saobraćaj postoje izvesna ograničenja, u smislu da kod pojedinih paketa nije moguće iskoristiti ukupnu količinu domaćeg internet saobraćaja, a za šta je potrebno obratiti se svom operatoru kako bi se dobila najpouzdanija informacija o uslovima korišćenja interneta.\nMeđutim, Telenor i dalje na svom sajtu i mobilnoj aplikaciji nudi potrošačima pakete roming usluga sa Crnom Gorom. Tako Telenor potrošačima nudi paket "Dnevna karta" u iznosu od 199,00 rsd ili mogućnost korišćenja paketa "Nedeljna karta" u iznosu od 999,00 rsd.\nIako ovaj operator ima na svom sajtu istovremeno i informaciju korisnicima da je navedeni sporazum stupio na snagu, to ga i dalje ne sprečava da nudi usluge koje se mogu pribaviti po određenim cenama, iako je sve što bi se naplatilo u okviru određenog paketa svakako VEĆ BESPLATNO!\nNa kraju, apelujemo na potrošače da se dobro raspitaju i informišu pre odlaska u neku od navedenih država, i istovremeno apelujemo na nadležne institucije da spreče ovakvu poslovnu praksu pomenutog operatora.


Naslovna Košarka ABA Vreme je da se Fener „probudi“, Budućnost bez problema u Sloveniji\nPonuda ovog ponedeljka nije sjajna. Bitnijeg fudbala skoro da uopšte nema, a malo toga će se dešavati i na košarkašim parketima. Međutim, čak i to će biti sasvim dovoljno za bar jedan interesantan tiket. Pogledajmo šta se to danas najviše igralo u Meridianu.\nAkhisar Beledije – Konjaspor\nAkhisar se nalazi u opasnoj zoni sa 16 bodova, koliko ima i Erzurum BB, dok Konjaspor zauzima osmu poziciju u turskom šampionatu sa 24 boda, a najveći broj igrača u Meridianu veruje da će na ovom meču pasti bar po jedan gol na obe strane.\nAntalijaspor – Fenerbahče\nFenerbahče igra očajno ove sezone. Iako su uspeli da obezbede plasman u nokaut fazu Lige Evrope, slavni turski klub nalazi se na pretposlednjoj poziciji u turskom prvenstvu sa tek 15 bodova nakon 16 rundi, ali naši igrači smatraju da će trener Ersun Janal, koji je stigao pre samo 10 dana, uspeti da „oživi“ ekipu i zabeleži prvi trijumf u ligaškom nadmetanju.\nInteresantan duel očekuje nas i u košarkaškoj ABA ligi u okviru koje Krka i Budućnost igraju poslednji meč u 12. kolu. Najveći broj igrača tipovao je na ubedljivu pobedu aktuelnog regionalnog šampiona, sa više od devet poena razlike.\nDarušafaka – Sakarija\nDarušafaka igra razočaravajuće na svim frontovima, a iako večeras dočekuje slabašnu Sakariju, u Meridianu su najviše igrali na to da će na meču biti više od 157 poena.\nNa tiketu se nalazi i jedan meč iz druge izraelske lige, što dovoljno pokazuje koliko je danas teško sastaviti „normalan“ tiket. Oba tima se nalaze u opasnoj zoni, a kako je Hapoel Petah Tikva upisao dve pobede zaredom, očekuje se da će večeras nastaviti pobednički niz.\nSledeći tekstLisičiji izmet “prekinuo” meč u Škotskoj, javio se i Gari Lineker


Intenziviranje saradnje u oblasti odbrane sa Italijom | Ministarstvo odbrane Republike Srbije\nIntenziviranje saradnje u oblasti odbrane sa Italijom\nJubilarne, desete, bilateralne odbrambene konsultacije između ministarstava odbrane Republike Srbije i Republike Italije održane su u Rimu. Tom prilikom su načelnik Uprave za međunarodnu vojnu saradnju kapetan bojnog broda Milan Konjikovac i načelnik Odeljenja za međunarodnu saradnju 3. Uprave kapetan bojnog broda Enriko Abati konstatovali da se bliski i prijateljski odnosi dve zemlje potvrđuju i u oblasti odbrane.\nObostrano je ocenjeno da je bilateralna vojna saradnja odlična i razvijena, uz opredeljenje da se u narednom periodu intenzivira u težišnim oblastima.\nKapetan bojnog broda Konjikovac istakao je da susreti na visokom nivou daju poseban kvalitet saradnji i preneo očekivanje da će takva praksa biti nastavljena i ove godine. Naglasio je da krunu saradnje predstavlja zajedničko učešće u multinacionalnim operacijama, posebno zajednički angažman u misiji Ujedinjenih nacija u Libanu. Ponovio je opredeljenje za intenziviranje saradnje u domenu vojnog obrazovanja i usavršavanja oficira dve vojske, vojne medicine, kao i da treba iskoristiti potencijale za unapređenje vojnoekonomske i vojnotehničke saradnje. Izrazio je zahvalnost za profesionalizam italijanskog kontingenta u sastavu KFOR-a, što nedvosmisleno doprinosi regionalnoj stabilnosti.\nKapetan bojnog broda Abati rekao je da je Republika Srbija najznačajniji italijanski partner u regionu i ponovio spremnost za nastavak podrške u procesu evrointegracija. Naglašavajući značaj vojno-vojne saradnje, istakao je da poseban kvalitet predstavljaju zajedničke vojne vežbe koje doprinose podizanju nivoa operativnih sposobnosti dve vojske i dostizanju interoperabilnosti. Nastavak učešća u misijama pod mandatom EU i UN u narednom periodu, uz eventualno proširenje, dodatno bi doprinelo boljem razumevanju i poverenju na globalnom planu, čime bi Srbija i Italija potvrdile suštinsko i strateško partnerstvo.\nSagovornici su razmenili stavove i iskustva o saradnji u okviru Zajedničke bezbednosne i odbrambene politike Evropske unije, korišćenju mehanizama Programa „Partnerstvo za mir“, kao i uticaju migratorne krize na političko-bezbednosnu situaciju u regionu.\nTokom posete, delegaciju Ministarstva odbrane Republike Srbije primio je i zamenik načelnika 3. Uprave GŠO nadležan za vojnu politiku general-major Lorenco Dadario.


Portugalac je reagovao kada su menadžeri Mančester sitija i Liverpula javno izrazili protest zbog gustog rasporeda sezone. Klop je toliko otišao daleko da je ispalio kritike na račun TV kuća, koja imaju prava na prenose.\n- U jednom trenutku smo igrali četiri utakmice u jednoj nedelji, tada nisam čuo nikakvo plakanje ili odbranu zbog nas. Sada su moji kolege vrlo glasne oko ovog problema - rekao je Murinjo pred gradski derbi sa Arsenalom u nedelju od 17 časova.\n- Sada smo u jako dobroj poziciji, pa ulazimo s drugačijim mentalitetom u ovu utakmicu. Želimo bodove i nije samo da idemo na pobedu kako bi naši navijači dobili dobar osećaj kao prošle sezone - zaključio je, a prenosi "B92".


OTVOREN SRPSKO NEMAČKI FORUM O RAZVOJU RECIKLAŽNE INDUSTRIJE I UPRAVLJANJA OTPADOM\n„Do 2028. godine svi naši gradovi i opštine će morati da završe pripremu projektne dokumentacije, finansiranje, izgradnju i počekat odlaganja komunalnog otpada na sanitarne deponije. Do tada će građani uveliko razdvajati otpad u domaćinstvima na otpad za reciklažu, otpad za kompostiranje i otpad za deponovanje, a u skladu sa okvirnom direktivom o otpadu“, rekla je državni sekretar ministarstva poljoprivrede i zaštite životne sredine Stana Božović na prvom forumu na temu razvoja reciklažne industrije i transfera tehnologija i znanja u oblasti upravljanja otpadom između predstavnika nemačke i srpske industrije.\nBožović je istakla da će se u narednih dvadeset i pet godina, pomoću različitih finansijskih izvora, uložiti oko jedne milijarde eura u upravljanje otpadom. Ovaj novac će biti uložen u zatvaranje, sanaciju i rekultivaciju trenutnih nesanitarnih deponija kojih u ovom trenutku ima 3500 u Srbiji, zatim izgradnju infrastrukture za prikupljanje, razvrstavanje, transport i deponovanje otpada u 26 regiona za upravljanje otpadom, kao i postrojenja za ekološki prihvatljivo spaljivanje otpada i mehaničko – biološki tretman.\nSistem sakupljanja otpada trenutno pokriva oko 60% populacije, a cilj je da svi građani imaju uslugu odnošenja i zbrinjavanja otpada. Srbija, kao društvo, trenutno odvaja i reciklira tek 5 odsto otpada koji proizvede i preradi u regionalnim sistemima za upravljanje otpadom. Cilj je deset puta veći i iznosi 50% komunalnog otpada, ili nešto više od milion tona recikliranog otpada godišnje. Reciklažna industrija Srbije zapošljava na desetine hiljada građana i Vlada Republike Srbije aktivno pomaže razvoj reciklažne industrije kako finansijskim merama i instrumentima, tako i politikama dostizanja standarda u ovoj oblasti.\nIskustva Savezne Republike Nemačke u oblasti upravljanja otpadom, transfer znanja i tehnologija industrije u saradnji sa predstavnicima srpske privrede, predstavljaće značajan resurs za dalji razvoj i napredak sektora upravljanja otpadom u Republici Srbiji.\nForumu su prisustvovali predstavnici ambasade savezne Republike Nemačke, saveznog Ministarstva ekonomije i energije Nemačke, zatim Evropske Komisije, direktorata za životnu sredinu, kao i predstavnici nacionalnih institucija Vlade Republike Srbije, predstavnici industrije Nemačke i reciklažne industrije Srbije.


Albanska policija deportovala 80 italijanskih navijača - SPORTSKI ŽURNAL\nDruga kontrolna utakmica u Sloveniji danas: Domžale prvi test za Bukarija\nTrener Čuke „u problemu“: Koga izabrati na golu?\nKrunićeva napredovala za jedno mesto, Iga Švjontek i dalje ubedljivo prva\nUtakmica između Rome i Fejenorda biće odigrana od 21 čas u Tirani\nFOTO: EPA/M. Dibra\n„Dve odvojene grupe holandskih i italijanskih navijača sukobile su se sa policijom i tom prilikom povređeno je 19 policajaca i pet civila. Deportovano je 80 italijanskih navijača. Jedan policajac je povređen nožem, a povređena su i trojica italijanskih navijača i dvojica holandskih”, rekao je zamenik načelnika policije Albert Derviši\nOn je pozvao navijače oba kluba da se ponašaju, „kao Evropljani”, kao i da poštuju zakone države u kojoj se nalaze. Derviši je pozvao navijače oba tima da se ne sukobljavaju sa policijom, jer će se u suprotnom zakoni striktno primenjivati.\nPolicijski funkcioner je istakao da se trenutno u pritvoru nalazi 48 navijača Rome i 12 pristalica Fejenorda. On je naglasio da se svaki uhapšeni navijač suočava sa zatvorskom kaznom od sedam godina.\nUtakmica između Rome i Fejenorda biće odigrana od 21 čas u Tirani. Nacionalni stadion u Tirani je kapaciteta 20.000 mesta, a očekuje se dolazak 100.000 navijača oba kluba.\nKerkez: Fudbal u Luksemburgu u velikom usponu; Docić: Očekujem prolaz u treće kolo\nTončev: Na Malti se igra odličan fudbal, Gzira je pre tri godine izbacila Hajduk iz Splita\nLK: Čukarički u Luksemburgu, Nišlije u Andori ili na Malti\nČukarički i Radnički saznali potencijalne rivale


pink.rs | Tramp: Očekujem uskoro dogovor Rusije i Saudijske Arabije o nafti\n-Mislim da će oni uspeti da se dogovore tokom narednih nekoliko dana\nObe zemlje znaju šta moraju da urade - rekao je Tramp na konferenciji za novinare u Beloj kući, ne ulazeći u detalje o razlozima svog optimizma, prenosi Rojters.\n-Naftna industrija širom sveta je razorena - dodao je on, ukazujući na poplavu ponude na tržištu nafte zbog bitke za tržišni udeo između Saudijske Arabije i Rusije, koja je cene "crnog zlata" oborila na 18-godišnji minimum.\n-Mislim da znam šta da radim da to rešim. Ne želimo da izgubimo naše sjajne naftne kompanije "radije ne bih da povlačim potez" - rekao je predsednik SAD, ali nije elaborirao na šta misli.\n-Mislim da će Rusija i Saudijska Arabija u nekom trenutku postići dogovor, u ne tako dalekoj budućnosti, jer je ovo veoma loše za Rusiju, veoma loše za Saudijsku Arabiju - ocenio je i dodao da je imao "odlične" odvojene razgovore sa saudijskim prestolonaslednikom Mohamedom bin Salmanom i ruskim predsednikom Vladimirom Putinom ovih poslednjih dana.\nTramp: Očekujem da uskoro moći da objavimo da kontrolišemo teritoriju ID


Odbor Medjunarodnog sajma knjiga u Beogradu odbacio kritike izdavača\nBeta 3. novembra 2017. 15:35\nOdbor Medjunarodnog sajma knjiga u Beogradu je danas odbacio kritiku organizacije nedavnog završenog sajma i ocenio da je on bio u korist kulture i literature.\nTaj Odbor je naveo da je „u najboljoj veri i nameri“ nastojao da očuva dostojanstvo i primernu kulturnu, demokratsku i poslovnu tradiciju tog sajma koji se priredjuje 62 godine.\n„O tome svedoče 403 domaća i 116 inostranih direktnih izlagača, 1.033 učesnika u ime izlagača, suizlagača ili zastupljenih firmi iz 25 zemalja, 525 realizovanih programa, 10 izložbi, oko 188 hiljada registrovanih posetilaca…“, nabraja se u saopštenju.\nOdbor je u saopštenju naveo i da je svoj datak obavio „u korist kulture i literature, a protiv svake vrste diskriminacije ili podela izdavača neprihvatljivih u demokratskom, pravnom, kulturnom i poslovnom smislu reči“.\n„Pre početka Sajma svi izdavači, a pogotovo oni sa najobimnijom i najuglednijom produkcijom, bili su zvanično pozvani da predlože ideje za unapredjenje koncepta i organizacije sajma, ali je odziv bio zanemarljiv“, piše u saopštenju.\nNavodi se da je „zadržan imperativ da se izadje u susret svim direktnim izlagačima, odnosno izdavačima, te da se očuva koncept predstavljanja izdavačke produkcije i prodaja knjiga po sniženim cenama“\nDodaje se da se i ove godine izašlo u susret svakom izdavaču, „u skladu sa zamisli i ciljem da sve organizacije koje se profesionalno bave izdavanjem knjiga dobiju priliku da svoju produkciju izlože na Sajmu knjiga“.\n„Poštujući i visoko vrednujući dobronamerne i dobrodošle, iako zakasnele kritike i sugestije različitih segmenata Sajma knjiga, vredi ukazati na neodrživost i neprincipijelnost u javnom iskazivanju očiglednih sujeta, ličnih ili posebnih interesa, daleko od svakog zajedničkog ili opšteg, čak i izrazito antidemokratskih i diskriminitivnih stavova“, ocenio je Odbor.\nU saopštenju se ocenjuje da takvi stavovi „ni na koji način ne bi unapredili i učvrstili, nego bi, naprotiv, suštinski razorili koncepcijsko i organizaciono tkivo Sajma knjiga“.\nKolegijum „Službenog glasnika“ je ove nedelje najavio mogućnost bojkota narednog Medjunarodnog sajma knjiga u Beogradu uz ocenu da su odluke rukovodstva Sajma „rezultirale time da je postalo nejasno da li je to prodajna, ili kulturna manifestacija“.\nUdruženje profesionalnih izdavača Srbije (UPIS) je juče ocenilo da su na prošle nedelje završenom Sajmu knjiga u Beogradu „karnevalski sadržaji potisnuli kulturne“ i zatražilo „programsku obnovu“ tog sajma.


Neopravdan ozbiljan skok cena struje u Srbiji | Kamatica\nPočetna > vest > Neopravdan ozbiljan skok cena struje u Srbiji\nTekst objavljen: 02.07.2015 14:05\nU Srbiji nije moguće i nije opravdano ozbiljno povećanje cena struje, posebno kada se ima u vidu teška ekonomsko-socijalna situacija stanovništva i da u Evropi padaju tržišne cene struje, izjavio je danas Tanjugu stručnjak za energetiku Nikola Rajaković.\nDostizanje tržišne cene struje u Srbiji zbog toga treba produžavati maksimalno koliko se može, a istovremeno raditi na dva posla - povećanju energetske efikasnosti i podizanju efikasnosti rada elektroenergetskih preduzeća, rekao je Rajaković.\nOn je ocenio da bi osim najavljenog poskupljenja struje 1. avgusta za 12 odsto, u sledećoj godini struja mogla da poskupi još jednom, za oko 10 odsto.\nTo je neophodno i dovoljno za izgradnju nove elektrane koja decenijama nije izgrađena u Srbiji, rekao je Rajaković, ali i dodao da ne očekuje da će, osim toga, dramatično rasti cena struje u Srbiji i regionu.\nTržišna cena struje u regionu i Evropi trenutno je niža od očekivane zbog usporavanja ekonomskog rasta u Evropi i ta cena je sa 55 evra po megavatčasu pala na oko 40 evra, naveo je Rajaković.\nOn je napomenuo da, uz to nije rasla ni cena opreme za investicije u nove energetske projekte, pa se i zbog toga ne može očekivati rast tržišnih cena struje ni u Evropi ni kod nas.\nAko bi se ubrzao i ojačao industrijski rast u Evropi, moglo bi doći do rasta tržišnih cena električne energije u Evropi.\nRajaković je istakao da je moguć manji skok tržišnih cena struje u julu i avgustu na globalnom tržištu, ako bude suša i loše hidrologije, zbog čega bi hidoelektrane mogle manje da rade i zbog toga što termoelektrane u tom periodu manje rade jer su u remontu.\nGlobalniji uticaj na rast cena struje mogu imati i obnovljivi izvori energije i oporezivanja emisije emisija ugljen dioksida, što su politike od kojih Evropska unija ne odustaje, dodao je Rajaković.\nStrucnjaci su ranije procenili da bi u Srbiji trebalo povećati cenu struje za 30 odsto da bi dostigla tržišni nivo.\nMeđutim, pošto cena struje pada na slobodnom tržištu, i to usklađivanje domaćih sa tržišnim cenama struje može biti niže, što će zavisiti od daljih kretanja cene tog energenta na tržištu.\nVlada Srbije navela je pre dva dana u Pismu o namerama upućenom MMF-u da je u Srbiji, ukoliko bude potrebno, planirano da struja poskupi i u 2016. i 2017. godini, radi daljeg približavanja tih cena tržišnom niovu.\nMinistar rudarstva i energetike Aleksandar Antić potom je objasnio da vlada čini sve da se proces dostizanja minimalne tržišne cene struje u Srbiji razvuče na duži niz godina, ne kraći od pet godina, istovremeno izrazivši očekivanje da neće morati da dođe do novih poskupljenja struje, jer se nastoji da se postignu unutrašnje uštede i bolji finansijski rezultati u radu EPS-a.\nneopravdano poskupljenje cena struje rast cene struje poskupljenje EPS


SAD I EU zabrinuti zbog iranskog nuklearnog programa - 2003-07-02\nSjedinjene države i Evropska unija rade na sprečavanju širenja nuklernog, biološkog i hemijskog oružja. Tokom susreta sa predstavnicima Evropske unije, nedavno u Bijeloj kući, predsjednik Bush je rekao da su se Sjedinjene države i Evropska unija saglasile da traže strožiju kontrolu izvoza materijala koji mogu biti korišteni za proizvodnju takvih vrsta oružja. Obje strane takođe tragaju za novim metodama, uključujući i uvođenje zabrana, kako bi zaustavili nedozvoljenu trgovinu oružjima za masovno uništavanje. Gospodin Bush je takođe rekao da su Sjedinjene države i Evropska unija posebno zabrinuti zbog iranskog nuklernog programa.\nBUSH: U nedavnom izvještaju Međunarodne agencije za atomsku energiju jasno se ističe da Iran ne odgovara vlastitim obavezama prema svjetskoj zajednici i ne dozvoljava pristup zvaničnicima agencije.\nSjedinjene države i Evropska unija su saglasne u stavu da Iran mora u potpunosti sarađivati sa Međunarodnom agencijom za atomsku energiju. Mi smo saglasni i u stavu da Iran mora potpisati i ispoštovati dodatni protokol kojim će Međunarodnoj agenciji za atomsku energiju biti pružene nove mogućnosti da istražuje prikrivene i tajne aktivnosti na razvoju nuklernog oružja.\nIran je obećao da neće razvijati takvu vrstu oružja i cijela međunarodna zajednica mora voditi računa o tome da iranski režim ispuni tu obavezu. Prema izvještaju direktora Međunarodne agencije za atomsku energiju Mohameda El Baradei-a, Iran nije informisao o razvoju, korištenju i skladištenju nuklernog materijala, kako je predviđeno sigurnosnim sporazumom koji ta zemlja ima sa Agencijom.\nIran je 1991. godine uvezao dvije tone uranijumskih materijala ne prijavljujući taj uvoz. Kasnije je tajno obradio dio tog materijala. To su bili primjeri očitog kršenja sporazuma sa Međunarodnom agencijom za atomsku energiju. Agencija sada istražuje takve propuste sa iranske strane, a i neke druge postupke u okviru iranskog nuklernog programa koji izazivaju bojazan. Opasnost koju bi predstavljao Iran naoružan nuklernim oružjem trebala bi da bude jasna svima. Ekstremni muslimanski vjerski režim u Teheranu je već poodavno najaktivniji sponzor terorizma u svijetu. Tokom mnogih godina Iran podržava terorističke grupe kao što su Hamas, palestinski Islamic Jihad i Hezbollah.\nTu su i izvještaji po kojima je Iran pružao utočište članovima al-Qaide, terorističke grupe čiji su pripadnici izvršili napade na Sjedinjene države 11. septembra 2001. godine, ubivši pri tome 3 hiljade ljudi iz više od 80 zemalja. Kao što je predsjednik Bush rekao, slobodni svijet od iranskh zvaničnika očekuje da sarađuju sa inspektorima Međunarodne agencije za atomsku energiju. ”A ako ne - dodao je gospodin Bush - mi ćemo se uhvatiti u koštac sa tim problemom.“


Grad Pirot - Uvedena vanredna situacija na teritoriji Grada Pirota\nGradonačelnik Pirota i komandant Štaba za vanredne situacije Grada Pirota mr Vladan Vasić danas je nakon sednice Štaba kazao da je zbog otklanjanja šteta od poplava doneta odluka o proglašenju vanredne situacije na teritoriji Grada. Gradonačelnik Vasić je istakao da je tokom jučerašnjeg dana bilo 80 intervencija na preko 20 lokacija sa ciljem da se pomogne najugroženijima.\n-Angažovali smo mehanizaciju i ljudstvo na velikom broju lokacija u gradu i selima, imali smo dobru komunikaciju sa predstavnicima Srbijavoda, akcenat je bio na zaštiti stanovništva, a zatim na životinje, objekte.\nŽelim da se zahvalim svima koji su učestvovali na sprečavanju i otklanjanju posledica nepogoda. Bilo je tu i volontera, mehanizacije javnih preduzeća, privatnika. Na svu sreću nema većih i obimnijih šteta, ima mnogo poplavljenih podruma, dvorišta. Veoma važna stvar je da je vodosnabdevanje u Pirotu dobro, nema problema, crpna stanica Berilovac je opravdala svoje postojanje jer je uspela da eliminište ogromno zamućenje vode na izvorištu Krupac.\nAngažovaćemo ekipe naše saobraćajne inspekcije koja će obići sve puteve u pirotskom kraju i sve probleme prijaviti i naloži firmama – upravljačima puteva, koje su nadležne za održavanje puteva. Javljali su nam se ljudi iz zemlje i inostranstva koji žele da uplate humanitarnu pomoć. Ja se njima zahvaljujem, a u toku dana ćemo putem medija saopštiti na koji način će biti moguće uputiti pomoć ugroženima-kazao je Vasić.\nColić je kazao da će danas biti formirana i komisija za procenu šteta kako bi se krenulo u procenu i sanaciju šteta.Uprkos rekordnom zamućenju vode na izvorištu Krupac, voda u gradu i dalje potpuno ispravna


Datum objave: 11.10.2018 11:32 | Autor: Maja Jović\nNačelnica Pejović ih je upoznala sa aktivnostima koje je sprovelo Odeljenje za rodnu raavnopravnost u oblastima ekonomskog osnaživanja žena, učešću u političkom životu i podizanju svijesti o borbi protiv nasilja nad ženama u saradnji sa drugim državnim organima. Posebno je istakla saradnju sa nevladinim organizacijama i stavila akcenat na novi model finasniranja projekata i programa nevladinih organizacija.\nU vezi sa prevencijom i zaštitom od nasilja u porodici i nasilja nad ženama, istakla je da se u Crnoj Gori trenutno sprovode reforme u sistemu socijalne i dječije zaštite. Informisala je da se radi na donošenju novog protokola o postupanju relevantnih institucija u prevenciji i zaštiti od nasilja u porodici, koji bi trebalo da se unaprijedi multidisciplinarni odgovor na ovu negativnu pojavu.\nGospođa Fredrikson je pohvalila saradnju sa Ministarstvom i zahvalila se na podršci koju pruža Odjeljenje za rodnu ravnopravnost u cilju realizacije programa obuke koju sprovodi ova nevladina organizacija za predstavnice i predstavnike institucija Crne Gore koje se bave prevencijom i zaštitom od nasilja sa zemljama Zapadnog Balkana i Moldavije. Ona je naglasila da su ovogodišnji/e polaznici/e iz Crne Gore pokazali/e zavidno znanje i da su odgovorili/e svim zahtjevima obuke. Iskazala je želju i naglasila kao posebno važno da se i u narednom ciklusu službenice i službenici institucija iz Crne Gore prijave za edukaciju.


"I tvoje lice zvuči poznato" - Užicka Republika Press\nTradicionalna humanitarna akcija Učeničkog parlamenta Srednje škole „Sveti Ahilije“ iz Arilja ove godine će biti organizovanja u utorak 30. januara 2018. u Sportskoj hali u Arilju sa početkom u 20 časova.\nKulturno- zabavni program pod nazivom „I tvoje lice zvuči poznato“ koji podrazumeva imitacije poznatih ličnosti u izvođenju učenika srednjih škola: SŠ „Sveti Ahilije“, SŠ „Sveti Sava“ iz Požege ali i Ariljaca koji škole uče u Požegi i Užicu usmerena je ove godine na prikupljanje sredstava za pomoć vršnjacima sa ugroženog socio- materijalnog stanja i sugrađanima koji žive u teškim materijalnim okolnostima, uprkos kojima istrajavaju da školuju svoju decu.\nUčenički parlament SŠ „Sveti Ahilije“ odlučio se da ove godine sredstva prikupljena prodajom ulaznica za program po ceni od 200 dinara, kao i prilozima građana koji su u mogućnosti da doniraju više od cene ulaznice, usmeri na omogućavanje boljih uslova za školovanje svojim vršnjacima i njihovim roditeljima.\nSoldarnost sa vršnjacima i njihovim roditeljima izraz je želje i nastajanja Parlamenta za stvaranjem društvenog okruženja u kome bi svi imali bolje uslove za ostvarivanje prava na školovanje.\nPoštujući pravo na privatnost socijalno ugroženih porodica u kojima žive i školuju se naši vršnjaci njihova imena su dostupna Učeničkom parlamentu kao i svim nadležnima i ovlašenima za uvid u sumu i raspodelu prikupljenih sredstava.


Izetbegović razgovarao s evropskim komesarom za proširenje Varhelyiem | RTV TK | Najbliži Vama!\nIzetbegović razgovarao s evropskim komesarom za proširenje Varhelyiem\nPredsjednik SDA i zamjenik predsjedavajućeg Doma naroda Parlamentarne skupštine BiH Bakir Izetbegović razgovarao je danas telefonoski s evropskim komesarom za proširenje Oliverom Varhelyiem o aktuelnoj političkoj i ekonomskoj situaciji u BiH u svjetlu pandemije izazvane COVID19.\nU razgovoru o načinima sprječavanja posljedica izazvanih pandemijom Izetbegović je naglasio da je BiH potrebna pomoć EU u smislu nabavke medicinske opreme i lijekova. Varhely je kazao da je EU spremna dodatno pomoći po preciznim zahtjevima Bosne i Hercegovine.\nJedna od tema se odnosila na ilegalne migracije koje posebno opterećuju BiH, ali i EU. Rečeno je da samo u sinergijskom djelovanju kako BiH i EU, ali i unutar zapadnog Balkana ovaj problem može biti stavljen pod kontrolu. U tom smislu EU će razviti poseban program pomoći Regionu koji će obuhvatiti i Bosnu i Hercegovinu. Bosni i Hercegovini je potrebna pomoć EU prema Ministarstvu sigurnosti kroz jačanje broja kadrova Granične službe, nabavku opreme, registraciju, smještaj i vraćanje migranata u zemlje iz kojih dolaze. Izetbegović je naglasio da se, nažalost, problem nelegalnih migranata tretira isključivo kao bošnjački, te da se pod nesrazmjernim pritiskom trenutno nalazi Unsko-sanski kanton i Grad Bihać.\nEvropska komisija će uskoro predstaviti svoj ekonomski i investicioni plan za zapadni Balkan koji za cilj ima pružanje dugoročne podrške ekonomskom oporavku i približavanju regiona Evropskoj uniji, istakao je Varhelyi. U fokusu plana će se nalaziti infrastruktura koja se odnosi na izgradnju autoputeva i željeznice, alternativnih pravaca dopreme gasa, ali i modernizaciju aerodroma, digitalizaciju i obrazovanje. Izetbegović je ovom prilikom posebno istakao potrebu hitne izgradnje aerodroma u Bihaću.\nNa koncu je razgovarano o približavanju Bosne i Hercegovine Evropskoj uniji te je rečeno da 14 ključnih prioriteta iz Mišljenja EK predstavljaju jasnu osnovu, ali da je prilikom njihovog ispunjavanja, naglasio je Izetbegović, potreban iskreniji i angažovaniji odnos svih aktera u BiH, posebno predstavnika RS-a, saopćeno je iz SDA.\nPrevious articleManifestacija ‘Dani mekteba’ bit će održana tokom augusta i septembra\nNext articleKomšić: Dodik ‘entitetskim interesom’ opstruira borbu SAD i BiH protiv terorizma


Ambasador Rusije u BiH: Dolazak 40 britanskih vojnika stvara utisak da je situacija napeta, a nije - Sve o Srpskoj\nAmbasador Rusije u BiH: Dolazak 40 britanskih vojnika stvara utisak da je situacija napeta, a nije\nPETAR IVANCOV: TAKVO KADROVSKO JAČANJE EUFOR U OVIM TRENUCIMA NIJE NEOPHODNO\nIVANCOV: „Vidimo da su ti planovi već izazvali oštru reakciju u Republici Srpskoj. Slanje 40 specijalista sa obaveštajnim funkcijama u BiH se u Republici Srpskoj interpretira kao pokušaj miješanja u izbornu kampanju“\nAMBASADOR Ruske Federacije u BiH Petar Ivancov smatra da upućivanje pojačanja EUFOR-u tokom opštih izbora u BiH šalje pogrešnu poruku kako za BiH, tako i za međunarodnu zajednicu, jer se stiče utisak da je situacija u zemlji napeta i zahtijeva međunarodno angažovanje, što, kako kaže, nije tačno.\nGovoreći o slanju dodatnih 40 britanskih vojnika u BiH tokom opštih izbora, Ivancov je rekao Srni da ne zna čime se rukovodio operativni komandant EUFOR-a pri donošenju takve odluke.\n„Skrenuli smo pažnju na izjavu britanskog sekretara za odbranu Gevina Vilijamsona. Vidjeli smo i pojašnjenje britanske Ambasade da ta misija nije usmjerena protiv Rusije i da se vojnici šalju na zahtjev EUFOR-a. Ostavimo tezu o malignom uticaju na savjest državnog sekretara, pogotovo jer smo više puta govorili o našoj ulozi ovdje“, rekao je Ivancov.\nRuski ambasador u BiH izrazio je zabrinutost zbog ove odluke, naglašavajući da takvo kadrovsko jačanje u ovom trenutku nije neophodno.\n„Vidimo da su ti planovi već izazvali oštru reakciju u Republici Srpskoj. Slanje 40 specijalista sa obaveštajnim funkcijama u BiH se u Republici Srpskoj interpretira kao pokušaj miješanja u izbornu kampanju“, ukazao je Ivancov.\nRuski ambasador je podsjetio da je u nedavnom kominikeu Upravnog odbora Savjeta za sprovođenje mira naglašeno da izbori treba da budu slobodni i pošteni, a to, istovremeno, podrazumijeva suzdržavanje od bilo kakvih aktivnosti koje bi se mogle shvatiti kao pokušaj uplitanja u izbornu volju građana.\nBritanski „Tajms“ objavio je da će Velika Britanija poslati 40 pripadnika vojske koji će se pridružiti Misiji EU i NATO-a u BiH kako bi „spriječili rusko miješanje u oktobarske izbore“.\nIsti izvor je naveo da će britanski ministar odbrane Gevin Vilijamson o ovome obavijestiti 28 ministara odbrane zemalja članica NATO-a na sastanku u Briselu, te da će istaći kako će taj potez potvrditi važnu ulogu Velike Britanije za evropsku bezbjednost.\nIz britanske Ambasade Srni je juče rečeno da Velika Britanija ne šalje dodatnih 40 vojnika i oficira u misije EU i NATO-a u BiH radi „sprečavanja uplitanja Rusije u opšte izbore u oktobru“, već da je odgovorila na zahtjev operativnog komandanta EUFOR-a Džejmsa Everarda za upućivanje tih vojnika da bi se unaprijedili kapaciteti EU snaga.\nU okviru EUFOR misije „Altea“ u BiH je raspoređeno 600 vojnika od čega je samo četvoro iz Velike Britanije.\nTagoviVelika Britanija vojska EUFOR Petar Ivancov Rusija


Zvanično - Evra se vratio u Premijer ligu - Sportske.net\nZvanično - Evra se vratio u Premijer ligu\nKao što je i najavljivano, bivši francuski reprezentativac ponovo na ostrvu.\nEvra prošao preglede!Ko će biti trener meseca u PL? Ovo su kandidatiTransfer dana - Patris Evra opet u Premijer ligi i igraće ODMAH!PL: Prvenac Aleksisa uz malo sreće, "Čekićari" potonuli, "Lisicama" baš ne ide bez MarezaDrakonski - Vest Hem otpustio direktora zbog rasizma\nPatris Evra je novi fudbaler Vest Hema, zvanično je potvrđeno na sajtu kluba.\nBivši fudbaler Nice, Monaka, Mančester Junajteda, Juventusa i Marseja se tako vraća u engleski fudbal, nakon tri i po godine, kako je 2014. napustio redove Mančester Junajteda i preselio se u Torino.\nNakon što je tri godine nosio dres Juventusa, januara minule godine se preselio u Marsej, da bi nakon incidenta pred početa utakmice Lige Evrope protiv Vitorije Gimaraeš, kada je udario protivničkog navijača u lice, bio otpušten iz kluba sa "Velodroma".\nSada se vratio fudbalu, a sa "Čekićarima" je potpisao ugovor do kraja sezone, a nosiće dres sa brojem 27.\n— West Ham United (@WestHamUtd) 07. фебруар 2018.


BEOGRAD – Ne postoji bolji kandidat za predsednika Srbije od Aleksandra Vučića i on će na izborima u aprilu da ostvari ubedljivu pobedu kao i 2017. godine, izjavio je danas ministar odbrane i član Predsedništva SNS Nebojša Stefanović.\n“Mislim da ne postoji druga ličnost koju SNS može da predloži, iako tu odluku on sam još nije doneo. Kao neko ko razume politiku i pripada SNS-u mislim da ne postoji bolji kandidat za Srbiju od Aleksandra Vučića.\nVerujem da, ukoliko bude odlučio da se kandidije, na tim izborima će svi ostali videti šta građani misle o Vučiću i kako se odnose prema njemu”, rekao je Stefanović na konferenciji za novinare posle sastanka na kome su predstavljeni rezultati analize operativnih i funkcionalnih sposobnosti Vojske Srbije.\nMinistar je dodao i da svih investicija u vojsku i napretka ne bi bilo bez Vučićeve podrške i pomoći da se nabavi novac i sprovedu reforme u VS.\n← Kusari-Ljilja: Uskoro licenciranje kompanije za naplatu struje na severu Kosova i Metohije\nNovak Đoković – šta dalje? →\nBORBA PROTIV KORUPCIJE GLAVNI PRIORITET – NEMA ZAŠTIĆENIH, SVI PADAJU! Obećanje predsednika se ispunjava


žitište vesti | Novosti.rs\nTRADICIONALNA, sedma po redu gurmanska manifestacija Roštiljijada održana je u selu Ravni Topolovac, u opštini Žitište, koje je poznato po proizvodnji pasulja, i činjenici da svaka porodica u selu, uzgaja pasulj.\nTESTO MESIM VRLO VEŠTO: Dodeljene nagrade na tradicionalnoj manifestaciji "Banatska testijada" (FOTO)\nTRADICIONALNA manifestacija Banatska testijada, koju po 15. put organizuju žene iz udruženja Vredne ruke, održana je u selu Srpski Itebej u opštini Žitište, uz veliki broj učesnika i gostiju koji su uživali u tipično banatskim specijalitetima od testa, kao što su krofne, kiflice, uštipci, a organizovano je i takmičenje u kuvanju banatskog paprikaša sa knedlama od testa.\n07. 09. 2021. u 10:29\nUKLANJANJE NESANITARNOG SMETLIŠTA: Za čišćenje divlje deponije kod Žitišta četiri miliona\nPOČETAK septembra planiran je početak radova na uklanjanju nesanitarnog smetlišta na ulazu u selo Novi Itebej u opštini Žitište, nedaleko od Zrenjanina.\n28. 08. 2021. u 12:50\nNEDELJA BEZBEDNOSTI, ZDRAVLJA NA RADU I ZAŠTITE OD POŽARA: Održana stručna manifestacija u Žitištu\nČETVRTA tradicionalna stručna manifestacija održana je u Žitištu u organizaciji Udruženja za bezbednost i zdravlje na radu, u prisustvu velikog broja stručnjaka iz svih krajeva Srbije.\nZA 60 SATI UPECALI 3,5 TONE RIBE: Ribolovački maraton u Žitištu\nSPORTSKI ribolovci iz žitištanskog udruženja Grgeč, pre četiri godine izgradili su ribnjak za sportski ribolov na obodu mesta.\nTRODNEVNA manifestacija Pile fest, po tradiciji u Žitištu, kraj Zrenjana, okupila je veliki broj posetilaca, koji su osim koncertnog programa u kojem su učestvovali Dragana Mirković, Zorica Brunclik, DŽenan Lončarević, imali priliku da učestvuju na sajmu živinarstva i izložbi rasne živine, prezentaciji vozila, opreme i materijalno-tehničkih sredstava Vojske Srbije i Žandarmerije, fudbalskoj utakmici selekcije Republike Srpske i Podgrmeča iz Žitišta.\nNA stadionu Fudbalskog kluba “Napredak" u Česteregu, u opštini Žitište, pokrajinski sekretar za privredu i turizam dr Nenad Ivanišević, danas je otvorio četvrtu po redu manifestaciju „Štraparijada“, takmičenje radnih konja.


Policija je 10. marta oko 19 časova u Baru, u blizini sportskog centra Topolica, zatekla M. P. i V. O., koji u policijskim evidencijama slove za osobe bliske jednoj od organizovanih krminalnih grupa koja deluje na teritoriji Crne Gore. Crnogorski portal CDM otrkio je da je reč o Marku Pavićeviću i Vuku Orlandiću.\nU štek-stanu pronađen je i zaplenjen snajper sa optičkim nišanom\n- Oni su zatečeni prilikom zatamnjivanja stakala na vozilu "golf 2" - saopštili su iz Uprave policije.\nPolicija je došla do saznanja da su uhapšeni mladići 9. marta ukrali vozilo u Ulcinju, te da su takođe u prethodnom periodu na teritoriji opštine Bar ukrali registarske oznake koje su postavili na tom automobilu.\nPočinje suđenje MUŽU za BRUTALNO UBISTVO žene u Čortanovcima\nKod Pavićevića policija je pronašla kriptovani telefon sa inostranom SIM karticom.\n- Daljom kriminalističkom obradom, izvršenim ispitivanjem navedenog mobilnog telefona, došlo se do relevantnih saznanja, kao i dokaza da su imenovani pripremali izvršenje krivičnih dela protiv života i tela. Operativna saznanja ukazuju da su "mete" napada trebali biti visokopozicionirani članovi suprotstavljene organizovne kriminalne grupe iz Bara - kazali su u Upravi policije.\nU stanu je pronađena i municija\nPolicija je, kako dalje navode, došla do sumnje da su osumnjičeni, u prethodnom periodu uzeli pod zakup stambeni objekat koji se nalazi u Baru u mestu Ratac, a gde im je bio štek-stan. Zato su službenici policije 11. marta pretresli taj objekat.\n- Tom prilikom je pronađeno oružje koje je, kako se sumnja, bilo namijenjeno za izvršenje predmetnih krivičnih dela – snajperska puška sa optičkim nišanom kao i prigušivačem pucnja, zatim dva bidona veće zapremine sa benzinom, za koji postoji osnovana sumnja da je bio namenjen u svrhu izazivanja požara na vozilu nakon izvršenja krivičnog dela, a sve u cilju uništenja svih predmeta koji su korišćeni prilikom izvršenja kao i materijalnih tragova - navode u policiji.\nPronađena veća količina municije, komunikacionih sredstava, garderobe, kao i više predmeta i tragova koji će biti predmet veštačenja u Forenzičkom centru.


„Storie Alfa Romeo“, deveta epizoda – 8C Competizione\n17 Jun 2020 - 21:17 Istorija Link\n• 8C Competizione je značio i povratak svojim korenima i svojevrsnu laboratoriju za budućnost, pokazao je svoj identitet, vrednosti i stilske i tehničke reference: optimalan odnost težine / snage, savršenu ravnotežu i preciznost upravljanja\n• Moto svet suočen sa izazovom trećeg milenijuma zastaje na trenutak da se divi novom dragulju brenda Alfa Romeo: „Zvao se 8C, i mislim da je to jednostavno najlepši automobil ikad napravljen“... Džeremi Klarkson je izjavio sa ubeđenjem na televiziji BBC.\n• Drugim rečima, on je sažeo suštinu brenda Alfa Romeo, počevši od imena: ono upućuje na modele sa „osam cilindara“ iz 1930-ih, i na model Competizione iz 1905-ih, pobednika na trkama Le Mans i Mille Miglia.\n• Istorijat brenda služi kao stilska inspiracija: 8C proslavlja prostranost, čiste linije i sve prepoznatljive karakteristike brenda, obogaćen sofisticiranim detaljima.\n• Uistinu, postao je prirodna referentna tačka za sve modele nakon njega, uključujući automobile iz velikih serija, poput modela MiTo i Giulietta. I imao je veoma bliskog srodnika u modelu 4C, kompaktnom tehnološkom i senzualnom superautomobilu.\n• Ukratko, uspeh i prekretnica: 8C je privukao 1.400 narudžbi iz celog sveta za samo par nedelja, a očekivanih 500 numerisanih pimeraka prodali su se mnogo pre nego što su i bili napravljeni.


Borani još jednom pokazali humanost – RADIO TELEVIZIJA BOR\nBorani još jednom pokazali humanost\nBOR-Akciju dobrovoljnog davanja krvi u Boru prvi put su danas organizovali Zavod za transfuziju krvi Niš i povereništivo Crvenog krsta u Boru. Novi način organizacije nije omeo borane da još jednom pokažu humanost i potvrde činjenicu da je Bor po broju davalaca među najboljim gradovima u Srbiji.\nDo sada su davaoci mogli da darivaju krv svakodnevno i u organizovanim akcijama. U narednom periodu, u skladu sa reformom Službe za transfuziju krvi u Srbiji, akcije dobrovoljnog davanja krvi organizovaće niški Zavod dva puta mesečno od devet do petnaest sati. U Boru svakog drugog ponedeljka, a nakon akcije 14, sledeća je 28. maja.\n„Tako je sada, ali moći ćemo da korigujemo broj dolazaka u zavisnosti od potreba. Akciju smo počeli da sprovodimo i u drugim gradovima borskog okruga“, rekao je dr Dragan Virijević iz Zavoda za transfuziju krvi u Nišu.\n„Na osnovu dosadaašnjih iskustava očekujemo da prikupimo oko 70 jedinica krvi“, kaže Ivan Todorović iz Crvenog krsta Zaječar, povereništva Bor.\n„Prikupljenu krv šaljemo u Zavod za transfuziju krvi u Nišu, gde se krv obrađuje i po potrebi distribuira u centre“, dodao je dr Virijević.\nPrednosti novog Zakona o transfuziji su višestruke. Konačno će postojati centralizovana baza podataka svih davalaca na području cele Srbije. Tačno će se znati sa koliko jedinica krvi i krvnih produkata raspolaže svaka služba i na taj način funkcionisanje transfuziologije će biti efikasnije, kaže dr Dragan Virijević.\nTags: akcija, Bor, davalastvo krvi, humanost, reforma, reforma transfuziologije, transfuzija\nPrevious Akcije davanja krvi organizuje niški Zavod za transfuziju\nNext Povećava se broj obolelih od melanoma


US open: Uprkos povredi, Đoković u trećem kolu\nIzvor: Radio 021, 29.Avg.2019, 05:53\nNovak Đoković plasirao se u treće kolo US opena, pobedom nad Huanom Ignasiom Londerom rezultatom 6:4, 7:6 (7-3), 6:1 u meču tokom kojeg je imao velikih problema sa povredom levog ramena.\nĐoković će se u sledećoj rundi sastati sa pobednikom duela Dušan Lajović – Denis Kudla, koji je odložen za danas zbog konstantne kiše u Njujorku. Osim Lajovića, Miomir Kecmanović će se takođe danas sastati >> Pročitaj celu vest na sajtu Radio 021 << sa Paolom Lorencijem.\nUS open počeo je u ponedeljak i igra se do 8. septembra, za nagradni fond od 57 miliona dolara, a titulu brani upravo Đoković.\n011vodič.com: US OPEN Nišikori preskočio i drugu prepreku\n011vodič.com: Federer gubio, ali ipak prošao do 3. kola US Opena\nKurir: BOSANSKI TENISER USPEO DA UZME SAMO SET: Rodžer Federer preko Džumhura do 2. kola US Opena!\nSportske.net: Nišikori u trećem kolu Otvorenog prvenstva SAD


Svi moraju da budu fokusirani i spremni na potencijane opasnosti\nKatastrofe su deo života na našoj planeti, bez obzira da li je reč o prirodnim nepogodama, kao što su zemljotresi i uragani, ili onima koje izazivaju ljudi, kao što je terorizam. Privredni i politički lideri na jednom skupu u Los Anđelesu ukazali su da je ključ za preživljavanje i u prvom i drugom slučaju -- dobra pripremljenost.\nLjudi su oduvek bili izloženi cunamiju, zemljotresima i drugim katastrofama, a danas su suočeni sa opasnošću od terorizma, rečeno je na jednom savetovanju organizovanom na inicijativu jedne grupe gradjana u Los Andjelesu.\nJosi Šefi, iz Masačusetskog tehnološkog instituta, rekao je da terorizam i prirodne katastrofe odnose ljudske živote, ali da njihove ekonomske posledice nisu tako ozbiljne kao što neki misle.\n“Ako pogledate ekonomske posledice takvih katastrofa, one su zanemarujuće u odnosu na naš bruto nacionalni proizvod. Isto važi za terorističke napade na SAD 11. septembra, ili za uragan Katrinu. Najopasniji su napadi u kojima organzicija nije svesna da je napadnuta, sve dok nije prekasno.”\nŠefi kaže da bi biološki napad ili neka epidemija mogli da budu daleko opasniji, ukoliko zaraza izbije pre nego što to javnost uoči.\nZdravstvene vlasti kontrolišu pojave raznih bolesti tragajući za neobičnim podudarnostima. Skip Skivington, iz zdrvstvene osiguravajuće kompanije Kajzer Permanente, kaže da se bolnice, koje ta kompanija pokriva to osigurvajuće društvo, pripremaju za pojavu masovnih epidemija. On kaže da bi takvu epidemiju mogao da izazove smrtonosni virus ptičijeg gripa poznat kao H5NI.\n“Mi smo dosta toga uradili interno da bismo razumeli tu bolest i kako bi se ona odrazila na naš rad, i nastojimo da usaglasimo naše aktivnosti sa izbijanjem epidemije, ako do toga dodje.”\nFarmaceutska firma Roš proizvodi lekove za rak i sidu, kojima se spašavaju životi, kao i lekove koji se koriste protiv odbacivanja presadjenih organa. Firma takodje proizvodi lek tTamiflu za lečenje od gripa. Potpredsednik firme, Majk MakGvajer, kaže da ona ima spreman plan za vanrednu akicju.\n“ Svi naši objekti su opremljeni satelitskim telefonima i bezbednim video linkovima. Imamo već spremne planove, kao i zalihe delova ili opreme za mašine.”\nMakGvajer kaže da je u vanrednim situacijama od suštinske važnosti neometano funkcionisanje komunikcionih, energetskih i transportnih kompanija. Pristaništa i luke su vitalne trgovinske arterije i moguće mete terorističkih napada. Šon Džejms iz bezbednosnog ogranka firme Lokid Martin rekao je da je bezbednost važna, ali da se u bilo kakvoj katastrofi mora osigurati protok robe. Kako je rekao jedan funkcioner američke Agencije za medjunarodni razvoj, sve nacionalne vlade i lideri zajednica moraju da budu fokusirani i spremni na potencijane opasnosti.


U Srbiji je od početka godine ubijeno 13 žena što potvrđuje da je problem nasilja nad ženama i dalje veoma prisutan, ocenila je danas poverenica za zaštitu ravnopravnosti Brankica Janković.\nOna je u pisanoj izjavi povodom nacionalnog Dana sećanja na žene žrtve nasilja ocenila da su ostvareni pomaci u sistemu zaštite žena od nasilja ali i da je potrebno „kontinuirano unapređenje ljudskih kapaciteta, njihova stalna edukacija i međusobna koordinacija, bolja procena rizika i pronalaženje novih metoda u rešavanju problema rodno zasnovanog nasilja“.\n„Podrška žrtvama mora biti prioritet čitavog društva, a reakcija nadležnih organa na prijavljeno nasilje efikasnija. Važno je da državni organi odlučnije pokažu rešenost da adekvatno odgovore i na ovakav vid nasilja i da javnost informišu o preduzetim merama“, navela je poverenica a preneo njen kabinet.\nPodsetila je da je ta institucija uputila incijativu za izmenu Zakona o izvršenju krivičnih sankcija koja se odnosi na uvođenje obaveznog obaveštavanja žrtve o tome da se osuđeni otpušta sa izdržavanja kazne, kao i za izmenu Krivičnog zakonika u cilju njegovog usklađivanja sa Istambulskom konvencijom.\nUpišite tekst * + = nine


Duško Jovanović, UOS: I pored pandemije, osiguravači u Srbiji su sigurni partneri - Sve o osiguranju\n24. novembra 2020.\tAktuelno 608 Pregleda\n„Tradicionalni Srpski dani osiguranja biće održani kao onlajn konferencija, u četvrtak 26. novembra, a kriza izazvana korona virusom biće glavna tema skupa o kojoj će govoriti osiguravači, reosiguravači, bankari, predstavnici zdravstvenih I drugih državnih institucija. Odgovorićemo na pitanja kako korona utiče na osiguranje u svetu, da li su i koliko domaći osiguravači siguran partner u uslovima velikih kriza, da li treba menjati zakone, koja je nova uloga Zaštitnika građana, kako razvijati bespapirno poslovanje, koje su prednosti, a koje mane rada od kuće.\nOsiguranje kao naš saveznik moraće da pretrpi određene promene. Očekuju se, primera radi, nove vrste osiguranja skrojene prema specifičnim potrebama određenih grupa klijenata. U svetu je već počelo menjanje polisa zdravstvenog osiguranja na radu, s obzirom na to da milioni ljudi radi od kuće i da se neće u dogledno vreme vratiti u kancelarije. U takvim uslovima, postojeće polise osiguranja za slučaj povrede moraju da se menjaju. Da ne pominjem sve veći značaj dobrovoljnog zdravstvenog osiguranja, jer se državne zdravstvene ustanove uglavnom brinu o obolelima od korone.\nOno što raduje jeste činjenica da osiguranje u Srbiji nije doživelo kolaps kao neka druga tržišta ili kao neke druge privredne grane u Srbiji. Očekuje se, međutim, da konačno shvatimo da ne može uvek I po svaku cenu da se čeka da država uradi nešto za nas. Mnoge je probleme ova pandemija stvorila I biće potrebne godine da se ti problemi reše. Nije isključeno da nas do tada zadesi neka nova epidemija. To znači da je vreme da malo više povedemo računa o sebi, o najbližima, o svojoj imovini I da ih zaštitimo“, rekao je Duško Jovanović, generalni sekretar Udruženja osiguravača Srbije.\nPrethodni tekst Vodič kroz životno osiguranje – preuzmite besplatno\nSledeći tekst Srpski dani osiguranja: ukupna premija na kraju trećeg kvartala veća za 2,2 odsto


Predstavnik kosovske Vlade u Beogradu Ljuljzim Peci\nPrvi predstavnik kosovske Vlade u Beogradu Ljuljzim Peci očekuje otvorenu i dobru saradnju srpskih državnih institucija\nBeograd i Priština razmenili su danas oficire za vezu, što je, kako se istakao srpski premijer Ivica Dačić, još jedan dokaz da implementacija briselskog sporazuma teče po planu.\nTačno u podne Srbija i Kosovo su razmenili oficire za vezu, a prvi predstavnik kosovske Vlade u Beogradu Ljuljzim Peci danas se kratko obratio medijima u sedištu misije EU. On je poželeo "dobar dan" na srpskom, albanskom i engleskom, a zatim je obraćanje nastavio na srpskom, bez prava na novinarska pitanja:\n"Što se tiče normalizacije odnosa između Republike Kosova i Republike Srbije ja očekujem otvorenu i dobru saradnju srpskih državnih institucija i ja sam ovde da dam svoj prilog normalizaciji odnosa između naše dve zemlje."\nGovoreći o ovoj temi, premijer Srbije Ivica Dačić je istakao da razmena oficira za vezu predstavlja još jedan dokaz da implementacija briselskog sporazuma teče planiranim tokom. Po njegovim rečima oficiri nemaju diplomatski status, kao što nisu otvorene ni kancelarije za vezu, koje imaju viši nivo od onoga koji je dogovoren u Briselu, rekao je Dačić posle susreta sa ministarkom za evropska pitanja Irske:\n"Oni nemaju diplomatski status, to nisu ambasadori. Naravno da mi očekujemo da oni doprinesu u olakšavanju rešavanja svakodnevnih problema sa kojima se možemo suočavati u implementaciji svih ovih sporazuma. Sigurno da će tu biti i zloupotrebe u smislu predstavljanja da je to sada reč o nekim ambasadama."\nA u Beogradu je danas boravila irska ministarka za evropske poslove Lusinda Krejton, koja je posle razgovora sa srpskim premijerom poručila da će njena zemlja učiniti sve kako bi ishod evropskog samita bio pozitivan po Srbiju:\n"Želela bih da se zahvalim premijeru Dačiću na svemu što je učinio u ovom procesu. Irska snažno pozdravlja istorijski sporazum o normalizaciji odnosa sa Kosovom. Svakako, sada je na redu implementacija tog sporazuma."\nU današnjem razgovoru sa visokom predstavnicom UN za ljudska prava Navanetem Pilaj, predsednik Srbije Tomislav Nikolić je istakao da postoji velika zabrinutost u vezi sa poštovanjem ljudskih prava srpske zajednice na Kosovu. Srbiji je bitno da se potpunosti poštuju ljudska prava svih građana, pa tako i pripadnika srpske nacionalnosti, rekao je Nikolić i dodao da Srbija zbog toga, u direktnim pregovorima sa administracijom u Prištini, nastoji da zaštiti prava svih građana koji žive u južnoj srpskoj pokrajini.


Svet Autor:Fonet15. okt. 202013:44 > 13:45\nSve političke partije iz nove većine dostavile su mandataru za sastav Vlade Crne Gore Zdravku Krivokapiću predloge za neka od 18 ministarstva, za koja smatraju da imaju adekvatan kadar za rukovođenje tim resorom u novoj vladi, piše podgorički Dan.\nPrema informacijama Dana, ima dosta preklapanja oko želja za istim resorima među partijama, što znači da će mandatar Krivokapić morati da donese konačnu odluku, prenosi Mina.\nNova Vlada Crne Gore: Politika zahteva teške kompromise\nNavodi se da je najviše zahteva za mesto potpredsednika Vlade, Ministarstvo poljoprivrede i ruralnog razvoja, Ministarstvo prosvete, Ministarstvo unutrašnjih poslova i Ministarstvo spoljnih poslova. Za nekoliko resora nijedna partija nije zainteresovana, kao što su Ministarstvo sporta, Ministarstvo za ljudska i manjinska prava, Ministarstvo finansija.\nKako saznaje Dan, Demokratski front je u dopisu Krivokapiću naveo da traži mesto potpredsednika Vlade i da imaju kadar za čelne funkcije u MUP, MSP, Ministarstvu saobraćaja i pomorstva, Ministarstvu ekonomije, Ministarstvu održivog razvoja i turizma, Ministarstvu zdravlja, Ministarstvu prosvete, Ministarstvu kulture i Ministarstvu javne uprave ili Ministarstvu poljoprivrede i ruralnog razvoja, s tim što bi funkciju potpredsednika ujedno obavljao jedan od deset ministara iz redova DF.\nU predlogu Demokratske Crne Gore navodi se da imaju kadar za čelne funkcije u Ministarstvu održivog razvoja i turizma, Ministarstvu poljoprivrede, Ministarstvu kulture, MSP, Ministarstvu pravde, Ministarstvu prosvete, Ministarstvu rada i socijalnog staranja, a traže i jednu poziciju potpredsednika Vlade, koji bi ujedno bio i ministar.\nIz Socijalističke narodne partije su, takođe, predložili da bi njihovi članovi mogli pokrivati jedno mesto potpredsednika Vlade i četiri ministarstva i to poljoprivrede i ruralnog razvoja, rada i socijalnog staranja, Ministarstvo saobraćaja, kao i Ministarstvo prosvete.\nKako Pokret za promjene sa mandatarom pregovara posebno, oni su tražili poziciju u bezbednosnom sektoru, tačnije Ministarstvu odbrane, uz koju bi išla i pozicija potredsednika vlade, Ministarstvo prosvete, Ministarstvo nauke i Ministarstvo održivog razvoja i turizma, jer za to smatraju da imaju najbolji kadar.\nNaglasili su i da su to zahtevi samo što se tiče Vlade i da će pozicije tražiti i na nivou državnih sekretara i direktora direktorata.\nIz Građanskog pokreta URA su se još ranije izjasnili da imaju kadar koji bi pokrio poziciju ministra odbrane i ministra unutrašnjih poslova, a među njihovim zahevima su još i ministarstva zdravlja, pravde i poljoprivrede i ruralnog razvoja.\nNavodi se da je i URA tražila mesto potpredsednika Vlade.\nLider Građanskog pokreta URA Dritan Abazović rekao je u Jutarnjem programu Televizije Crne Gore da veruje da će u narednih mesec dana biti formirana nova Vlada i najavio je da će u Vladi biti i neka imena koja su manje poznata javnosti, a koji su karijere gradili u priznatim svetskim institucijama.\nAbazović je dodao da očekuje pozitivan ishod razgovora mandatara sa predstavnicima manjinskih partija.\nCrna GorakadroviministarstvaStrankeZdravko Krivokapić


HSV ne može ni sa igračem više: Dizeldorf 70 minuta igrao nadjačan i izvukao bod (VIDEO)\nIzvor: MozzartSport.com, 16.Okt.2021, 22:47\nTreći vezani i ukupno šesti remi Hamburgera u drugoj ligi Nemačke\nDobili su nadimak Dinosaurusi, jer decenijama nisu ispadali iz Bundeslige. Od kako su ispali, nikako ne uspevaju da se vrate. Teško će im to poći za rukom i ove sezone, posebno posle večerašnjeg remija. Sa 15 od mogućih 30 bodova sede na šestom mestu na tabeli, ali daleko više zabrinjava kako su fudbaleri Hamburgera ostali bez pobede u sudaru sa Dizeldorfom - 1:1.\nPovela je ekipa Tima Valtera u 19. minutu preko Roberta Glacela, a samo četiri minuta kasnije dobila i poklon. Edgar Prib je zaradio direktan crveni karton i ostavio goste sa igračem manje već sredinom prvog poluvremena. Napadao je HSV svim...


Kijev postavio uslove za izbore u Donbasu - Sputnjik Srbija\n00:44 30 Novembar 2020\nKijev postavio uslove za izbore u Donbasu\n22:06 16.01.2020 (osveženo 22:16 16.01.2020) Preuzmite kraći link\nUkrajinske vlasti smatraju da bi izbori u samoproglašenim republikama Donbasa mogli da se održe nakon prelaska tih teritorija pod kontrolu Kijeva i povratka svih izbeglica u region.\n„Izbori mogu da se održe tek kada granice države budu pod njenom potpunom kontrolom ili pod kontrolom međunarodnih posmatrača, inače ne postoje nikakve garancije bezbednosti na dan glasanja“, napisala je portparolka zvaničnog predstavnika Kijeva u kontakt-grupi za rešavanje situacije u Donbasu Darja Olifer na svojoj stranici na Fejsbuku.\nKijev smatra da „prerano održavanje izbora ili nepravilna priprema“ mogu da izazovu obnavljanje borbenih dejstava.\nProšle nedelje je ukrajinski ministar spoljnih poslova Vadim Pristajko izjavio da bi izbori na teritorijama koje ne kontroliše Kijev „u idealnom slučaju trebali da budu održani paralelno sa lokalnim izborima u Ukrajini na jesen“. Pristajko smatra da će, ukoliko se glasanje ne održi ove godine, Kijev morati da potraži alternativu Minskim sporazumima.\nKasnije je Luganska Narodna Republika istakla da je Pristajkov stav potpuno suprotan ukrajinskim obavezama prema „Štajnmajerovoj formuli“. Pre održavanja izbora Kijev mora, pre svega, da sa Donbasom usaglasi sve pravne aspekte uvođenja specijalnog statusa, kako bi se obezbedilo njegovo kontinuirano funkcionisanje.\nPredsednik Rusije Vladimir Putin takođe je više puta naglašavao da ne postoje nikakve alternative Minskim sporazumima.\nU decembru prošle godine lideri zemalja „normandijske četvorke“ su se na sastanku u Parizu dogovorili da Minski sporazumi ostaju osnova za rad u „normandijskom formatu“. Prema izjavi koju su potpisali — do kraja marta 2020. godine u Donbasu je planirano povlačenje snaga na tri nove lokacije.\nuslovi, Ukrajina, Donbas, izbori


Recko bez dlake na jeziku, otkrio kako je golman "prodao utakmicu" sa Partizanom! - Sportske.net\nRecko bez dlake na jeziku, otkrio kako je golman "prodao utakmicu" sa Partizanom!\nNeverovatne stvari ispričao je prvi čovek Dinama iz Vranja u intervjuu "Telegrafu". Jedna od tema bila je utakmica sa Partizanom u Humskoj.\nDodatni motiv - Fudbaleri Partizana punih džepova na "Marakanu"!Po dve dileme - Ovo su očekivani sastavi za 159. "večiti derbi"!Bjeković tvrdi: "Zvezda favorit, ali..."Gigant uz crno-bele!Čekanju došao kraj - Određene sudije za 159. "večiti derbi"!\nTri meseca prošla su od gostovanja Dinama iz Vranja u Humskoj, a predsednik poslednjeplasiranog tima Super lige još uvek ne može da preboli "šesticu" u mreži svog kluba.\nOdmah nakon utakmice Radmilo Jovanović izgovorio teške reči, a u opširnom intervjuu "Telegrafu" Dragan Antić je podrobno objasnio kako je golman Uroš Đurić "prodao utakmicu sa Partizanom".\n"Ja sam bio u Nemačkoj tada, imao sam neke obaveze koje nisam mogao da propustim. Međutim, neko mi je pre utakmice javio da je 'tamo neko' uložio dosta para na kladionici da Dinamo izgubi utakmicu. Jedino što mi je palo na pamet, ko bi mogao da namesti nešto, jeste golman", počeo je priču Antić.\nProblem je navodno nastao zbog toga što je golman Đurić imao probleme sa kamatarima.\n"Mi nismo imali tada drugog golmana i morao je da brani i odmah smo mu skrenuli pažnju da slučajno ne napravi nešto. Ali, on je imao finansijskih problema. Zadužio se mnogo, od kamatara je uzimao pare. Onda su mi i drugovi javili ko je igrao, ko ga je zvao. Sve sam saznao", tvrdi Antić.\nDinamo je zbog dešavanja na utakmici sa Partizanom podneo krivičnu prijavu Javnom tužilaštvu i policiji, a videćemo da li će Dragan Antić svoja saznanja o "prodatoj utakmici" izneti pred istražnim organima.\n"Sve smo kao klub uradili da se zaštitimo, ali jednostavno šta ja kao predsednik i teren mogu kada igraču neko da pare da proda utakmicu. Šta mogu? Ali mi nismo to mogli da sprečimo, jer nismo imali drugog golmana. On je obećao da nas neće prodati, ali videli ste šta je uradio. Sigurno su mi i ti kamatari pretili. Takvi ne praštaju, a golman se mnogo zadužio", poručuje Antić.\nMnogi čitavu priču o "prodatoj utakmici" vide kao Antićev pokušaj da umanji značaj Partizanove pobede jer nije u dobrim odnosima sa crno-belima.\n"Ja nemam nikakav problem sa Partizanom, jedino je Željko Pantić bolestan čovek. On mora malo da ide na psihijatriju da ga pregledaju, evo ovde u Toponicu u Nišu. Pazite, on je jedini čovek kog su isterali iz Jehovinih svedoka. Ja ne znam šta čovek priča. Mi nismo ničija filijala", poručuje Recko.\nAntić tvrdi da je Partizan u drugom kolu "pobedio na silu" i da mu to ne treba kao velikom klubu. Tvrdi da ima kumove partizanovce i da je veliki prijatelj sa Sašom Ćurčićem i vođom navijača Milošem Radisavljevićem Kimijem.\n"Zvezdu sigurno volim više, ali i Partizan volim kada igra protiv stranih klubova. Šta ja imam od toga da mrzim Partizan? I kada me pobede sa 5:0, ja ću im čestitati. Ali, da li je moguće da Zvezdi i Partizanu sudije treba da pomažu. Pa, to je bruka za srpski fudbal. To nikome ne sme da se dešava", zaključio je Antić.\nU pomenutom intervjuu prvi čovek Dinama govorio je i o mnogim drugim zanimljivim temama, a kompletan razgovor možete pročitati ovde.


Spremite se za NEVIĐENU BURU koju donosi DUGA MESEČEVA NOĆ: 22. decembra čeka nas HLADNI PUN MESEC, poslednji u ovoj godini, a evo KAKVE POSLEDICE će ostaviti! - Zena.rs\nZa nekoliko dana, tačnije 22. decembra, očekuje nas poslednji, ali i najjači pun Mesec ove godine, a naziva se još i Duga mesečeva noć ili Hrastov i Hladni mesec zbog ledenih dceembarskih dana.\nPred nama je duga mesečeva noć Foto: Profimedia\nUstaljeno je verovanje da će se ostvariti želja svakome ko je pomisli na taj dan. Inače, ovaj pun Mesec biće u Raku, u četrtom polju kuće i porodice, što znači da će emocije biti naglašene i da će akcenat biti na odnosu sa ljudima.\nNo, kako će Mesec biti i u aspketu sa Saturnom, stvari neće ići nimalo glatko, a veliki broj ljudi prisećaće se prošlosti i prebiraće po glavi različite uspomene, kako dobre, tako i loše. Savet je da obratite pažnju na ponašanje na različitim skupovima i proslavama, posebno na porodičnim - izbegavajte rasprave i trudite se da oterate negativne misli.\nS obzirom da će Venera iz Škorpije praviti dobar aspekt s Neptunom, onda može biti i dobrih šansi da vaše negativne emocije transformišete u harmoniju i ljubav.\nOvo je zapravo i period kada možete očekivati uzbudljive susrete lične prirode i interesantne događaje, a bićete otvoreniji nego inače i spremni za promene. Ovaj pun Mesec donosi niz promena u vašoj rutini i savetuje se da maksimalno iskoristite sve mogućnosti koje vam stoje na putu.\nMožete da očekujete i da ćete dobiti ključeve za rešenje problema koje dugo vučete za sobom, a ovo je dobar period i za sklapanje poznanstava i prijateljstava.


Radović: Penzioneri će verovatno tužiti sudije Ustavnog suda | N1 Srbija\n14.05.2018. |18.21 |\n"Mi ćemo najverovatnije pokrenuti krivične prijave protiv sudija Ustavnog suda pojedinačno, naročito protiv predsednice suda, jer radi se o maltretiranju 740 hiljada ljudi tri godine, pri čemu ne postoji nikakva empatija - jednostavno ne mešaju se u svoj posao", ocenjuje Radović.\nIstiče da su se posle mesec dana po donošenju zakona (2014. godine) obratili Ustavnom sudu, kao i da su sve upozorili da ne donose taj zakon jer će mu se, kao udruženje, suprotstaviti: "Niko nas nije čuo, niti je želeo s nama da razgovara, jednostavno nisu nas primećivali".\nKaže da su odbacili prvu tu inicijativu s obrazloženjem da je zemlja u teškoj situaciji, i navodi da su tom prilikom "prepričali ekspoze" tadašnjeg premijera, iako je, zapravo, pitanje udruženja bilo kako su se usudili da to urade jer je protivzakonito.\nOni su doneli taj "zakon o otimanju penzija" u pet članova, a četvrti je govorio da nemamo pravo žalbe, ističe gost Dana uživo.\nKad smo saopštavali da se radi o viskom stepenu siromaštva, pokušavali su da to neutraliziju, dodaje. "Oni ljudi koji su doneli ovakve zakone nisu bili ni svesni činjenice u kakvom se stanju penzioneru nalaze".\nRadović kaže da su oglobljeni penzioneri koji imaju srednje i visoke penzije, ali da je prevara što se ističe da nisu dirani oni sam penzijama ispod 25.000. "Jer je povećanje akcize isto za mene i za onog ko prima 20.000", kaže navodeći da su mnoge stvari poskupele i do 30 odsto.\n"Mi smo naš radni vek mukotrpnog rada proveli, dobili pravosnažna rešenja, dok nije došla jedna vlast da gurne ruku u džep i uzme koliko joj treba po nekoj formuli, a na svakih mesec dana da nam se zahvaljuje kako smo mi izvukli ovu zemlju iz problema koji je prisutan... To je toliko licemerno, ogavno", istakao je.\n"Priča je bila da našoj deci i unucima pomognemo da budu zaposleni. Znate šta smo ima pomogli? Da njih po 40.000 godišnje ide u inostranstvo, da nema nas ko da gleda, a ovde nije obezbeđena mogućnost da oni mogu da rade... I to je nešto što je strašno, a onda se brinemo o natalitetu... Bizarno je slušati te priče... Voleo bih da predsednik ponekad sam sebe presluša šta je izjavio", naveo je.\nPredsednik se, smatra Radović, specijalizovao se da posvađa narod - od početka je svađao ove s visokim sa onima sa niskim penzijama. I sada opet to želi, ocenjuje gost N1, jer je osetio sinergiju.\nSmatra da postoji tendencija da penzija postane socijala ."Penzije nikada neće biti socijala, to je nešto što je zarađeno, što je imovina... Iako nam pomažu da što pre pomremo ovim svojim činjenjem, mi to nećemo dozvoliti".\nČolaković: Moguće da Zakon o smanjivanju penzija prestane da važi do kraja godine\nMoma Čolaković iz PUPS-a podseća da je ta stranka podržala mere 2014. i da su očekivali da će krajem ove godine da prestane da važi Zakon o smanjivanju penzija.\nKaže da su jasnim pokazateljima koje su izneli u parlamentu istakli da je to moguće. Reforme penzijsko-invalidskog osiguranja su dale najbolje rezultate u protekle tri godine, naveo je.\nSmanjenje penzija koje je donelo uštedu od preko 70 milijardi dinara, koštalo je državu oko 25 milijardi, povećanje penzija od pet posto ukupno je koštalo državu oko 25 milijardi dinara, kaže Čolaković.\nOn navodi da milion i 720 hiljada penzionera državu koštaju 25 milijardi, a javni sektor, tj. 550 hiljada zaposlenih u njemu - 35 milijardi. Navodi da su tražili da to bude pravičnije, ali da komentara ministra finansija i rada i premijerke - nije bilo.\nSmatra da mogu da se pronađu rešenja i u budžetu i naglašava aktivnosti i lokalnih samouprava kad su u pitanju najstariji.\nRadović: Prijavili smo Krkobabića, prijava nestala\nKomentarišući ove izjavu Čolakovića, Radović kaže da su oni (PUPS) jedni od nosioca tih "aktivnosti koje su učinjene prema penzionerima", a koje je trebalo da štite.\nNaveo je da su pokrenuli krivičnu prijavu protiv lidera PUPS-a Milana Krkobabića, koji je, kako tvrdi Radović, plašio penzionere da, ukoliko se ne izabere Vučić, zaborave poštare koji su dolazili kod njih kući. Navodi da je ta prijava nestala.\n"Država ne može i neće biti uređena ukoliko ne funkcioniše penzioni fond", navodi i dodaje: "Budžet se obilato koristio penzionim fondom u prethodnim decenijama, sada nam neko ispostavlja neke račune i traži poravnanja... Ne počinje svet od ove vlade i ove vlasti, mi smo čitav radni vek izdvajali".\n"Kuršumlijska banja se prodaje 92 evra po kvadratu"\nGovoreći o vlasništvu PIO Fonda, kaže da je Kuršumlijsku banju, koja je izašla na tender, procenila neka agencija koja je uzeta, iako već postoje procene sudskih veštaka. Ističe da je 16.200 kvadrata te banje, zgrada od sedam spratova, devastirana, da je ona bila u korišćenju države, a da je procenjena po kvadratu - 92 evra.\nDevedeset i malo više posto je naše, dakle PIO fond, nećemo dozvoliti da te banje odu tek tako, kaže. Ne vidimo gde je tu naše mesto, nas penzonera, koji su izdavajali i zidali to, ne bi li dočekali neku mirniju starost, a oni će ovo da komercijalizuju, zaključuje.\npenzije penzioneri MMF Udruženje sindikata penzionera Ustavni sud Srbije PUPS Moma Čolaković Kuršumlijska banja Mihajlo Radović\nPetrović: Povećanje plata od oko 9,6 odsto je ekonomski neodgovorna mera 03.10.2019.\nPenzioneri: Nećemo odustati, ocena ustavnosti Zakona mora biti pokrenuta 27.02.2019.\nE moji penzioneri , mučene duše (imam ih 4-oro u porodici) otrežnjenje će biti tužno,bolno a vreme prolazi....\nnece biti otreznjenja .toga ovde odavno nema\nUstavni sud-šta to beše, naprizemniji poslušnici svake aktuelne vlasti, sve bi to trebalo hitno razjuriti počev od vajne predsednice pa do poslednjeg sudije ustavnog suda srbije i pokrenuti krivične postupke po prijavama gradjana protiv svih njih . Taj sud je poslednja brana protiv nezakonitosti i zloupotreba u nižim sudovima, a oni prvi krše i ustav i sve zakone u brojnim slučajevima, pa su onda od raznih sudija izmučeni gradjani prinudjeni da podnose žalbe evropskom sudu za ljudske prava u strazburu, a odštetu koju dobijaju na tom sudu, plaćaju svi gradjani srbije, - to ove sudije nije briga, oni su uzeli svoj deo i dobro omastili brkove i muške i ženske. Trebala bi država, da svu odštetu koju dobiju gradjani sa presudama suda u strazburu, da iz svg džepa plate sudije koje su takve nezakonite presude, najčešće sa namerom i zbog korupcije i donosile, - pa im onda više nikada nešto tako ne bi palo na pamet.


Ni započeto - Istinomer\nPočetna Ocene: Ni započeto\nZgrada Beogradske filharmonije do 2020. godine\nPredsednik Srbije o zgradi Beogradske filharmonije. (Fonet, 25. 6. 2017. godine)\nMinistarka građevinarstva o rekonstrukciji Pančevačkog mosta. (Tanjug, 30. 1. 2018.)\nPočetak uređenja Trga republike u toku 2016.\nGradonačelnik Beograda o rekonstrukciji Trga republike. (Tanjug, 28. 3. 2016. godine)\nI Vojvodina će imati svoj aerodrom\nPredsednik Vlade Vojvodine Bojan Pajtić o izgradnji aerodroma u blizini Novog Sada. (RTV, 4. maj 2012. godine)\nPredsednik Vlade o izgradnji jeftinih stanova za stanovništvo. (Blic, 9. 5. 2014. godine)


Registracija preduzeća u APR-u i Poreskoj upravi - Experta\nNakon osnivanja, a pre otpočinjanja rada, sva preduzeća treba da se registruju kod Agencije za privredne registre. U određenom roku nakon registracije, preduzeće treba da se prijavi Poreskoj upravi i podnese propisane obrasce.\nSigurno ste već čuli da se registracija firme danas obavlja vrlo brzo putem jednošalterskog sistema. Jednošalterski sistem znači da kada završite posao na prvih 5 šaltera, ostaje Vam još samo jedan šalter i završili ste! Šalu na stranu, deo postupka koji se obavlja u ovoj instituciji je pohvalno jednostavan i kratak. Na sajtu Agencije www.apr.gov.rs možete pronaći gotovo sve informacije i obrasce koji su Vam potrebni. Ono što donekle komplikuje postupak registracije jeste prikupljenje dokumentacije koja se na ovom poslednjem šalteru predaje.\nRegistracija novog društva ograničene odgovornosti obavlja se dostavljanjem sledeće dokumentacije Agenciji, lično ili poštom:\n1. Jedinstvena registraciona prijava osnivanja,\n3. Dokaz o identitetu osnivača – članova društva,\n4. Potvrda banke o uplati osnivačkog uloga,\n5. Overeni potpisi zastupnika – OP obrazac,\n6. Potvrde o uplati naknade za osnivanje i dokaz o uplati naknade za objavu osnivačkog akta.\nPošto ste obavili samo osnivanje društva i overili OP obrazac, Vaše sledeće odredište je poslovna banka. Kada se odlučite u kojoj poslovnoj banci ćete otvorite račun, raspitajte se šta je od dokumentacije potrebno da podnesete kako biste otvorili privremeni tekući račun. Firma još uvek nije registrovana i ne možete otvoriti regularan tekući račun, a potrebno je da pre odlaska u APR uplatite osnivački ulog – osnovni kapital društva. Zato će Vam banka otvoriti privremeni račun. Kasnije, kada završite postupak osnivanja, osnivački ulog biće prebačen sa privremenog na klasičan tekući račun i moći ćete njime slobodno da raspolažete.\nZakon o privrednim društvima propisuje da je minimalni osnovni kapital za društvo ograničene odgovornosti 100 dinara. To znači da na privremeni tekući račun u banci treba da uplatite minimum 100 dinara ako sami osnivate firmu, ili po 50 dinara ako osnivate sa partnerom pola-pola. Prilikom uplate uloga na privremeni tekući račun ne zaboravite da tražite potvrdu o uplati od banke, jer ovaj papir treba da predate u APR zajedno sa jedinstvenom regitracionom prijavom.\nPosetu banci iskoristite da uplatite sve potrebne naknade za osnivanje i objavu osnivačkog akta APR-u.\nKada obavite ove korake, potrebno je da svu skupljenu dokumentaciju predate APR-u zajedno sa ispravno popunjenom Jedinstvenom registracionom prijavom koju možete skinuti sa sajta APR-a. Ukoliko angažujete knjigovodstvenu agenciju, popunjavanje registracione prijave možete prepustiti njima.\nPo predaji prijave, na sajtu APR-a možete pratiti njen status. U roku od 5 dana registrator će doneti rešenje kojim se usvaja ili odbija Vaša prijava. Ukoliko ste sve uradili kako treba, dobićete rešenje o registraciji i original potvrda o PIB-u.\nPIB je poreski identifikacioni broj pod kojim se svako lice koje obavlja delatnost, bilo da je ono fizičko lice registrovano za obavljanje delatnosti, preduzetnik ili pravno lice, vodi kod Poreske uprave. Pored PIB-a postoji i MB – matični broj firme, koji će u postupku registracije biti dodeljen Vašem preduzeću. Ovo su dva osnovna registraciona tj identifikaciona broja za svaku firmu.\nSa originalom rešenja o registraciji odlazite kod pečatoresca radi izrade pečata. Ovaj posao gotov je za jedan radni dan. Pored okruglog pečata za doo firme, preporučujemo Vam da izradite i takozvani zavodni pečat. Zavođenje dokumentacije podrazumeva upisivanje datuma i rednog broj na primljenu i izdatu dokumentaciju i doprinosi urednosti poslovne arhive.\nIako Zakonom o privrednim društvima nije predviđeno da privredna društva moraju da imaju pečat, neki drugi zakoni nalažu overu dokumentacije pečatom. Pečat se kao institucija duboko ukorenio u našoj privredi, pa bi firma koja ne overava dokumentaciju pečatom verovatno delovala sumnjivo drugim privrednim subjektima. Stoga, firme i dalje izrađuju i koriste pečate.\nOd dana donošenja rešenja o registraciji počinje da teče rok od 8 dana za dostavljanje dokumentacije Poreskoj upravi radi evidentiranja novoosnovanog pravnog lica. Poreska uprava poslaće Vam spisak dokumentacije koju treba da im dostavite. U ovom trenutku već treba da imate potpisan ugovor o zakupu ili kupovini poslovnog prostora i ugovor za pružanje knjigovodstvenih usluga, jer ćete ove ugovore dostavljati zajedno sa drugom dokumentacijom Poreskoj upravi.\nTom prilikom treba da dostavite i prvu poresku prijavu u kojoj ćete dati projekcije prihoda i rashoda, te dobiti za prvu poslovnu godinu (period od dana osnivanja do kraja kalendarske godine). Preporuka je da Vam ovu poresku prijavu popuni računovođa, jer u njoj treba dati obračun akontacije poreza na dobit koju ćete plaćati mesečno.\nMarijana Andjelkovic\tna 3 maja, 2017 u 4:59 pm\nInteresuje me da li postoji rok za prijavu novoosnovanog udruzenja gradjana poreskoj upravi od kada dobije resenje i pib od APR-a?


VIŠEGRAD – Za stanovnike opštine Višegrad starije od 65 godina u petak, 9. aprila, u Domu zdravlja počeće vakcinacija protiv kovida 19. Direktor Doma zdravlja Višegrad Snežana Đurović rekla je da su prve doze vakcina dopremljene u Dom zdravlja,…\nVIŠEGRAD – Vijest da Olimpijski centar Jahorina preuzima upravljanje turističkog kompleksa Andrićgrad u Višegradu je privukla veliku pažnju cijelog regiona. Nakon olimpijskog preporoda Jahorine, menadzment Olimpijskog centra Jahorina, na čelu sa direktorom Dejanom Ljevnaićem, će dobiti novi izazov, a…\nĐurović: Propisane mjere dale rezultate\nVIŠEGRAD – Direktor višegradskog Doma zdravlja Snežana Đurović izjavila je da je primjetna stagnacija novih slučajeva infekcije virusom korona jer su propisane mjere Republičkog i Opštinskog štaba za vanredne situacije dale rezultate. „Prema posljednjim informacijama, kod šest lica je…\nZa vakcine prijavljeno oko 600 Višegrađana\nVIŠEGRAD – Za vakcinaciju protiv virusa korona interesovanje je pokazalo oko 600 građana Višegrada starijih od 65 godina, potvrđeno je Srni u višegradskom Domu zdravlja. Iz ove ustanove su naveli da je već stiglo 50 vakcina, a primiće ih…\nVIŠEGRAD – Generalni sekretar SNSD-a Luka Petrović, koji je boravio juče u Višegradu rekao je da se upoznao o stanju skupštinske većine i potpunim jedinstvom u odboru ove stranke. „Višegrad je stabilna opština gdje ima planski rad na svim…\nVIŠEGRAD – Načelnik opštine Višegrad Mladen Đurević rekao je da opština ima nezakonito konstituisanu skupštinu koja obmanjuje javnost, te da je angažovan pravni tim koji sagledava nezakonito donesene akte s ciljem raspuštanja lokalnog parlamenta. „Naš cilj je da krenemo…\nVIŠEGRAD – Šumsko gazdinstvo „Panos“ Višegrad poslovalo je pozitivno u prošloj godini i ostvarilo prihod od 4.582.459 KM ili 91,4 odsto u odnosu na plan, a prihod je veći za 427.187 KM ili devet odsto od ostvarenog u 2019….\nPripremio: Bogdan Marić VIŠEGRAD – Dobrunsko jezero, (kako sam ga nazvao, jer još uvijek nema svoje ime), nastalo je u uvali nekadašnjih dobrunskih majdana, prema selu Razdoline. Stvaralo se od velikih kiša, topljenja snijegova, a najvećim dijelom od razdolinskog…\nVIŠEGRAD – Ministarstvo uprave i lokalne samouprave Republike Srpske obavijestilo je lokalnu vlast u Višegradu da je Skupština opštine dužna da obustavi svako dalje zakazivanje i održavanje nezakonitih sjednica, a time i donošenje nezakonitih odluka. Iz Ministarstva su potvrdili…\nPostavljen dezinfekcioni tunel\nVIŠEGRAD – Ispred Doma zdravlja u Višegradu postavljen je dezinfekcioni tunel, koji su obezbijedili Društvo Crvenog krsta/križa u BiH i Crveni krst Republike Srpske. Direktor Doma zdravlja Snežana Đurović rekla je novinarima da će tunel mnogo značiti za svakog…


Buš zatražio od Kongresa da usvoji sveobuhvatnu reformu imigracionih zakona\nPredsednik Buš obelodanio plan za pojačanje granične bezbednosti i zaustavljanje protoka ilegalnih imigranata koji prelaze američku granicu sa Meksikom.\nPredsednik Buš je gledaocima nacionalnih televizijskih mreža rekao da želi da pojača bezbednost granica tako što će odmah da razmesti do šest hiljada pripadika Nacionalne garde duž granice sa Meksikom.\n«Garda će da pomaže Graničnoj patroli tako što će da upravlja sistemima za nadzor, analizira obaveštajne podatke, instalira ograde i prepreke za vozila, gradi puteve za patroliranje i obučava. Gardijske jedinice neće direktno učestvovati u sprovođenju zakona – te dužnosti će obavljati Granična patrola», rekao je predsednik, naglasivši da se time južna granica ne militarizuje. Jedinice Nacionalne garde će biti razmeštene jednu godinu, u dvonedeljnim smenama, sve dok ne budu obučeni i najmljeni dodatni graničari. Predsednik Buš je rekao da će zatražiti od Kongresa da finansira angažovanje šest hiljada novih graničara do kraja 2008.\nSenator Dik Darbin iz Ilinoisa je uzvratio na predsednikov govor u ime Demokratske stranke. On je upitao koliko je mudro koristiti Nacionalnu gardu, čije su snage utanjile zbog neprekidnog angažovanja u Iraku i na poprištima elementarnih nepogoda, kao što su bili katastrofalni uragani prošlog leta.\n«Predsednikov predlog pokreće ozbiljna pitanja o budućnosti Nacionalne garde. Ako pripadnici Garde treba da se odreknu redovne obuke da bi patrolirali granicom, da li će biti dovoljno spremni kada idući put budemo imali neku vanrednu situaciju kod kuće ili u inostranstvu? Da li će predsednik da garantuje da će jedinice Nacionalne garde moći da štite sopstvene domove i zajednice, ako to bude potrebno?», pitao je senator Darbin.\nPitanje imigracije izaziva podele. Kongres raspravlja kako da zaustavi protok ilegalnih imigranata i šta da radi sa oko 12 miliona koji su već u Sjedinjenim Državama. Iako je rekao da je protiv amnestije za one koji ilegalno borave u zemlji, predsednik Buš je ponovo zatražio da se usvoji program takozvanih «gostujućih radnika», koji bi imigrantima dopustio da dobiju nisko plaćena zaposlenja i privremeno ostanu u zemlji.\n«Verujem da bi ilegalni imigranti koji već imaju korene u ovoj zemlji i žele da ostanu, trebalo da plate znatnu kaznu za kršenje zakona, da plate porezu, nauče engleski jezik i budu zaposleni nekoliko godina. Ljudima koji sve to zadovoljavaju, trebalo bi dozvoliti da se prijave za državljanstvo, ali ga ne bi dobijali automatski i morali bi da čekaju u redu iza onih koji su poštovli propise i zakon», objasnio je predsednik zatraživši od zakonodavaca da daju prioritet imigracionoj reformi. Predstavnički dom je decembra prošle godine usvojio zakon, kojim se predviđa izgradnja ograde duž većeg dela granice sa Meksikom. Isto tako, ilegalni boravak u zemlji bi se smatrao krivičnim delom. Senat tokom ove nedelje radi na svojoj verziji imigracionog zakona.